Aramuaren itzulera - Marvel’s Spider-Man - Berriak - Game Erauntsia - Bideojokoak euskaraz\nAramuaren itzulera - Marvel’s Spider-Man\nLander Unzueta | 2020/04/25 18:00 Analisiak\nPeter Parkerren itzulera ikaragarria egiteaz arduratu dira Insomniac Gamesekoak. Heroi araknidoa indar biziz etorri da Playstation 4ra.\nAzken hamarkadan komikietako superheroien populartasunak gora egin du; hori filmetan ikusi da batez ere, baina bideojokoentzako txokoa era bilatu dute. Hala izan arren, agian superheroirik ospetsuena izango denak ez du bere bideojoko propioa eduki belaunaldi honetan. Marvelek eta Sonyk hori aldatu nahi izan dute Marvel’s Spider-Manekin.\nSuperheroi araknidoak daukan ospe hori dela-eta, bere hastapenak behin eta berriz ikusi ditugu komiki, telesail, film edota bideojokoetan. Berriz errepikatzea ekiditeko asmoarekin Marvel’s Spider-Manek abiapuntu ezaguna, baina desberdina eskaintzen digu: abentura hasterakoan Peter Parkerrek zortzi urte damaratza Spider-Man izaten.\nSuperheroiaren ibilbidea ondo ezagutzen duelarik, Spider-Manek bere ahalmenak modu ikusgarrian erabiltzen ikasita du dagoeneko. Ez hori bakarrik, zortzi urte luzez hainbat arriskuri aurre egin ondoren New York erasotzen duten superbilauen aurka ere egina du Parkerrek: Shocker, Electro eta Rhino, besteak beste. Modu horretara dinamika freskoa eman zaio bideojokoari, dagoeneko guztiok ezagutzen dugun Spider-Manen hastapen horretara mugatu beharrean. Bideojokoak aurkeztutako istorioak erritmo bikaina dauka eta aramu gizonaren abenturen zaleentzako interesgarria izango da.\nManhattan, amaraunen eskura\nNarrazioak misio nagusiak egiten ditugula egingo du aurrera. Horiek mundu irekiko eskema jarraitzen dute: Manhattan irlaren eskala txikiagoko kopia bat izango dugu esploratzeko. Leku ezagunenak hor daude, baita Marvelen unibertsoko hainbat eraikin ere. Irlatik mugitzeko, nola ez, Spider-Manen amaraunetaz baliatuko gara. Alor horretan bereizten da bideojokoa; eraikinetatik ziztu bizian zintzilikatuz gozatu egingo duzu. Insomniac Gamesek lan bikaina egin du jokalaria Spider-Man bezala sentiarazteko unean.\nHiritik zintzilikatzea oso dibertigarria da, baina mugikortasunari dagokionez ez da gure heroiak izango duen tresna bakarra izango. Agintearen kolpekariak zanpatuta apuntatzen dugun leku zehatz batera zuzenean jo ahalko dugu, eta Xrekin bultzada txiki bat lortuko dugu, norabidez azkar aldatzeko egokia. Oinarrizko aukera horiekin lortutako jostagarritasuna itzela da, eta dudarik gabe jokoak eskaintzen duen atalik onena.\nAtal grafikoa dugu horri laguntzeko. Spider-Manen trajea eta animazioak edo New York bera bisualki zoragarriak dira: xehetasunez betetako Manhattanetik bueltaka aritzea ikusmenarentzat zoragarria da. Parkerren motxila zaharrak berreskuratzen eta maparen zonaldeak aktibatzen orduak emango dituzu. Bideojokoak bidaia azkarrak egiteko aukera ematen duen arren behin bakarrik baliatu naiz horretaz, zintzilikatzea erakargarriagoa baita.\nAkrobaziak eta kolpeak\nMugikortasuna aipatuta, gameplaya osatzen duten beste bi atal nagusiak nabarmendu behar dira: borrokak eta ezkutuan aritzeko atalak. Une horietan Marvel’s Spider-Manek superheroien beste bideojoko saga batekin alderatzea saihestezina da: Rocksteady Studiosen Batman Arkham sagarekin, hain zuzen ere.\nEtsaiak dauden leku batera heltzerakoan ohikoena horiek isilpean akatzen hastea izango da. Leku altuetatik aramu sareak erabilita nokeatzea, atzean jarrita kolpe bat emanda, edo lana errazteko Spider-Manek sortutako tresnak erabilita. Halere gure aukerak beti antzeko samarrak izango dira, eta isilpeko sekzio gutxi batzuk eginda ahalik eta azkarren bukatu nahiko ditugu.\nEtsaiek harrapatuz gero arazorik gabe borrokan hasi ahal izateak ez dio askorik laguntzen ezkutuan aritzeari. Izan ere, borrokatzeko uneak askoz ere entretenigarriagoak dira. Batmanekin gertatu modura, kolpeen konbinazioekin batera kontraerasotzeko botoia dugu; Spider-Manek erasoa bueltatu beharrean, baina, saihesteko erabiliko da.\nAramu gizonaren borrokak askoz ere azkarragoak eta akrobaziaz betetakoak dira, baina erritmoa apurtzen duten akatsak ere badituzte. Etsaiei erasotzeko tresnak erabiltzea gozagarria den arren, horien artean aldatu nahi dugunean menu erradial baten bidez aukeratu beharko ditugu, borrokak behin eta berriz etenda, une laburretan bada ere. Superheroiaren arerioak oso errepikakorrak dira gainera, eta laister batean gogaituko zara etsai berdinekin borrokatzeaz.\nSpider-Man protagonista den arren, beste pertsonai batzuk ere kontrolatuko ditugu abenturan zehar: Mary Jane Watson, esaterako. Superheroi maskara jantzi gabe emango ditugun une horietan isilpean aritu beharko gara, eremu oso mugatuetan aurrera eginez. Atal laburrak diren arren, abentura nagusian askotan errepikatuko dira eta horiek amaitzeko irrikitan egongo zara. Gauza bera gertatzen da puzzleekin: asko hautazkoak dira, baina une batzuetan jokoaren erritmoa guztiz apurtzen duten puzzleak egitea tokatuko zaizu. Hala ere, garatzaileek horiek saihesteko aukera eman dute; jokoari gutxi gehitzen dioten seinale.\nAtal trakets gutxi batzuk ditu, baina Marvel's Spider-Man heroi araknidoak inoiz izan duen bideojokorik borobilena da. Peter Parkerrekin Manhattan zeharkatzea zoragarria da, eta abenturak aurkeztutako istorioa interes handiarekin jarraitzekoa da. Playstation 4aren potentzia muturreraino eramatzea lortzen du; superheroiaren zale handienek zein Marvelen komiki bat eskuetan inoiz izan ez dutenek gozatuko duten bideojokoa da Spider-Man.


Unibertsitateko 28 ikasle ohi ari dira aholkulari Iparrorratza orientazio-zerbitzuan — Unibertsitatea.Net\nHemen zaude: Hasiera › Ziztu bizian › Unibertsitateko 28 ikasle ohi ari dira aholkulari Iparrorratza orientazio-zerbitzuan\nUnibertsitateko 28 ikasle ohi ari dira aholkulari Iparrorratza orientazio-zerbitzuan\n2009/03/23 - Unibertsitatea.net\nUnibertsitatera sartzeko dauden ikasleentzako garai berezia da, izan ere, etorkizunean egingo dituzten ikasketak hautatzen ari dira. Zalantza ugari izaten dituzte eta hauek bideratzen laguntzeko Iparrorratza orientazio-zerbitzua du Unibertsitatea.net atariak.\nZer da Iparrorratza?\nIparrorratza orientazio-zerbitzua euskarazko ikasketa-orientabiderako on line zerbitzua da, inpartziala, pertsonalizatua, doakoa eta bere alorrean bakarra. 2008ko otsailean martxan jarri zen eta dagoeneko 180 galderatik gora jaso eta erantzun dira. Gaur atal berri bi jarri dira martxan.\nZeintzuk dira martxan jarri diren atalak?\nEsteka interesgarriak: Interneten informazio asko dago baina beti ez da erraza izaten behar duguna aurkitzea. Hori dela eta, orientazioaren alorrarekin zerikusia duten estekak sailkatuta eta bilduta eskaintzen dira atal honetan.\nIkasle ohien aholkuak: Unibertsitatean sartzeko dauden ikasleen eta ikasle ohien arteko komunikazio zuzena ahalbidetzen duten foroek osatzen duten atala da. Titulazio-familia desberdinetako ikasketen gainekoak izango dira eta ikasketak aukeratzen ari diren ikasleek bertan galdetzeko aukera izango dute: unibertsitateko bizitzaren egunerokotasunaz, ikasketen edukiaz...\nZeintzuk dira martxan jarri diren foroak?\n14 foro jarri dira martxan eta Euskal Herriko 5 unibertsitatetan (Deustuko Unibertsitatea, Mondragon Unibertsitatea, Nafarroako Unibertsitatea, UPNA/NUP eta UPV/EHU) ikasitako 28 ikasle ohi ari dira galderei erantzuten. Martxoaren 23tik apirilaren 3ra egongo dira martxan eta 24 orduko epean erantzungo dute ikasle ohiek.\nForoak zeintzuk diren jakiteko edo orain arte egindako galderak kontsultatzeko joan Ikasle ohien aholkuak atalera.


Pierre de Marivaux - Wikipedia, entziklopedia askea.\nParis, 1688ko otsailaren 4a\nMontceau-les-Mines - Pouilloux Airport (en) , 1763ko otsailaren 12a (75 urte)\nantzerkigilea, idazlea, kazetaria, eleberrigilea eta autorea\nPierre de Marivaux (Paris, 1688ko otsailaren 4a - Paris, 1763ko otsailaren 12a) frantses idazlea izan zen.\nFamilia aberats batean jaio zen. Idazten eta literatura ikertzen aritu zen bizitza guztian, gustuz hasieran eta beharrez ondoren, ondasun guztiak galdu zituenean. 1743an Frantziako Akademiako kide aukeratu zuten. Maitasunaren psikologiarekin zerikusia zuten gaiak erabili zituen bere idazkietan. Bi eleberri idatzi zituen: La vie de Marianne (1731-41, Marianaren bizitza) eta Le paysan parvenu (1736, Laborari aberastua). Baina Marivauxren garrantzia antzerkiari lotua dago. Frantziako Komediak antzeztu zituen Marivauxek idatzitako antzerki lan gehienak. Horietako batzuk: Arlequin poli par l´amour (1722, Maitasunak findutako arlekina), La surprise de l´amour (1722), Le jeu de l´amour et du hasard (1730, Zoriaren eta maitasunaren jokoa) bere komedia nagusia; La mère confidente (1735, Ama isilmandataria), Les fausses condidences (1737), La femme fidèle (1755), eta Les acteurs de bonne foi (1757, Asmo oneko antzezleak). Marivauxek Commedia dell'Artetik hartu zituen bere pertsonaiak, eta geroko hainbat idazleren lanen aitzindari izan zen, Laclos, Sade eta Pirandellorena, esaterako.\nWikimedia Commonsen badira fitxategi gehiago, gai hau dutenak: Pierre de Marivaux\nGutenberg proiektua: 4399


Harold Alexander - Wikipedia, entziklopedia askea.\nHarold Rupert Leofric George Alexander, 1. Tuniseko Alexander Kondea landa-mariskala, KG, GCB, OM, GCMG, CSI, DSO, MC, CD, PC (1891ko abenduaren 10a - 1969ko ekainaren 16a), Britainiar Armadako Ofizial Nagusia izan zen, Lehen Mundu Gerra eta Bigarren Mundu Gerran parte hartu zuen eta, ondoren, Kanadako Konfederazioa sortzetik Kanadako 17. Gobernadorea izan zen. Bi Mundu Gerratan kondekoratua izan zen eta Erresuma Batuko militarrik kondekoratuenetakoa izan da.\n← Henry Maitland Wilson, 1st Baron Wilson (en) - Gerald Templer (en) →\n1952ko martxoaren 1a - 1954ko urriaren 18a\n1946ko apirilaren 12a - 1952ko otsailaren 28a\n← Alexander Cambridge, 1st Earl of Athlone (en) - Vincent Massey (en) →\nLondres, 1891ko abenduaren 10a\nSlough, 1969ko ekainaren 16a (77 urte)\nJames Alexander, 4th Earl of Caledon, Earl of Caledon\nMargaret Alexander, Countess Alexander of Tunis (en) (1931ko urriaren 14a -\nShane Alexander, 2nd Earl Alexander of Tunis (en)\nLady Rose Maureen Alexander (en)\nBrian James Alexander (en)\nEarl Alexander of Tunis (en)\nEric Alexander, 5th Earl of Caledon (en)\nLatvian War of Independence (en)\nSohn von James Alexander, 4. Earl of Caledon eta Lady Elizabeth Graham Toler en semea izan zen. Londonen jaio zen, familia aristokrata batean. Harrow eskolan ikasi zuen umea zela, eta gero, Sandhurst, Royal Military College-n ikasi zuen.\nLehenengo mundu gerran mendebaldeko frontean batailatu zuen eta birritan zauritua izan zen.\n2.1 Lehen mundu gerra eta gerra mundialen arteko urteak\n2.2 Bigarren mundu gerra\n3 Kanadako Gobernadore Nagusia\n4 Britania Handiko Defentsa Ministroa\nNeska aristokrata batekin eskondu zen: Lady Margaret Bingham, George Bingham-en alaba.George (5th Earl of Lucan). Eskontza, 1931ko Urriaren 14ean izan zen. 3 sema alaba izan zituzten eta ume bat adoptatu zuten baita ere. Seme alabak honako hauek dira:\nLady Rose Maureen Alexander (1932koUrriaren 28an jaioa, 2017ko Abustuaren 21ean hila)\nShane William Desmond Alexander (2nd Earl Alexander of Tunis), (1935ko Ekainaren 30ean jaioa)\nHon Brian James Alexander, CMG (1939ko Uztailaren 31ean jaioa)\nLady Susan Mary Alexander (1948ko Otsailaren 26an jaioa) (adopzio bidez)\n1911ean, bigarren teniente bezala hartu zuten Irlandako guardian. 1911eko Irailaren 23an, subteniente izendatu zuten. 1912ko Abenduan Teniente bilakatu zen.\nLehen mundu gerra eta gerra mundialen arteko urteakAldatu\nFrantziara bidali zuten hogeita bi urte zituelarik; British Expeditionnary Force bezala bidali zuten, teniente zela.\nMons-eko erretiroan parte hartu zuen, eta laster zauritua izan zen eta etxera bidali zuten. Azaroaren 15ean kapitain tenporala bezela hartu zuten eta 1915eko Otsailaren 7an kapitain ofiziala bilakatu zen. Urte horretako abustuan frontera itzuli zen Loos-eko gudara.\n1916ko Urtarrilaren 1ean, bere zerbitzu militarragatik Gurutze Militarra (Military Cross) eskuratu zuen. urte bereko Urriaren 20an Zerbitzu Berezgarriaren Ordenako Bereizpena (Distinguished Service Order) eskuratu zuen Somme-ko guduan parte hartzeagatik. Frantziako Ohorezko Legioan sartua izan zen, baita ere. Breveteko lehenego tenientea izan zen bere kargurik altuena.\n1917ean Komandate izendatu zuten. Third Ypres guduan parte hartu zuen eta zauritua izan zen. Gero,Bourton Wood (Chambrai-ko guduko zati bat)-en sekulako sarraskia jaso zituzten bere soldaduek; 400 soldadutik 320 zaurituak edo hildakoak izan ziren.\n1918ko martxoaren hogeita hiru eta hogeita hamar artean, Brigadako guardien 4. batailoia hartu zuen britainiarren erretiroan Alemaniarren Udaberriko erasoarengatik. Gerra 1918ko azaroaren 11ean amaitu zen.\nUztailaren 1919tik aurrera, Baltikoko tropen burua izan zen hilabete batzuez Letonian. Letoniaren independentziagatik borrokatu zuen Boltsebike errusiarren kontra. 1919ko Urriaren 9an zauritua izan zen. 1920ean Britainiara itzuli zen "Mayor" bezela. Gero, Costantinoplan (Turkia) egon zen eta 1922ko Urritik aurrera Gibraltarren egon zen. 1922ean Irlandako lehenengo batailoaren buruzagi izan zen. 1923ko Apiriletk 1926ko Urtarrilera Londonen egon zen. Urte horretan bertan, Staff College-ean egon zen, Camberley-ko hirian. Gero, erregimenduko komandante nagusia izendatua izan zen, Irlandako guardian. Bertan, bi urte eman zituen. Hori eta gero, 1930ko urtarrilean Imperial Defence College-ean sartu zen eta urte batez egon zen.\n1931ko Urriko 14ean, Lady Margaret Diana Bingham-ekin ezkondu zen. Honen ondoren, hiru urte egon zen militar bizitzatik kanpo. 1934ean, brigadako generala izan zen denbora labur batez. India (Britania Handiaren menpe zegoena) mendebaldean dagoen mugako probintzia batean izan zen hori. Bere zerbitzuengatik, bi aldiz saritua izan zen MID batez. 1936ean, Indiako Izarreko Ordenean sarrera eman zioten.\n1937ean, George VI. erregearen kanpuko laguntzailetzat lan egin zuen. Erregearen koroa jazo zuenean, Harold berarekin egon zen, eta urte berean, general nagusia izendatu zuten. 1938ko urtearen lehenengo hilabeteetan Britaina Handira itzuli zen infanteriako lehenengo dibizioaren buruzagi izatera.\nBere dibizioarekin, BEF (britainiar expedizio indarra (bigarrena)) atalean sartu zuten eta frantziara bidali zuten.\n1940eko Uztalaren 1ean General bilakatu zen. Frantzia armistizioa sinatu ostean eta britainiarrak erretiratu ondoren, Manchako canalean zeuden britainiar militarren zuzendaria bihurtu zen alemaniarrak ailegatzeko baitziren eta (itsas leoia operazioa).\n1942ko Urtarrilaren 17an general izendatu zuten eta Birmaniara bidali zuten. Han zegoela, Martxoan britainiarren erretirada antolatu zuen japoniarren gorakada zela eta. Tropak Indiara eraman zituen. Urte horretako abustuan Afrika Iparraldera bidali zuten. Eisenhower(gero EEBB-etako presidentea izango zena)-ekin egon zen fronte horretan. Azaroaren 11an beste kondekorazio bat jazo zuen; GCB.\n1943ko Otsailean 8. britainiar ejerzitoa eta EEBBetako lehen ejerzitoa bateratzen zuen taldea hartu zuen agintepean eta Italiako kanpainan egon zen.\n1944ko Ekainaren 4ean Mariskal izendatu zuten. Urte horretako azaroan, Mediterraneoko militar guztien agindua hartu zuen. Hemen, barnean Europa egoaldeko frontea eta Mediterraneoko soldaduak zeuden. 1945ko Apirileko 29ean, Italian zeuden alemaniar tropa guztien errendizioa jazo zuen.\nIngalaterrara bueltatu zenean, bere zerbitzuengatik teniente generala eta hegoaldeko komandantea izendatu zuten.\nKanadako Gobernadore NagusiaAldatu\nWilliam Lyon Mackenzie King, Kanadako lehen ministroak Kanadako Gobernadore izateko aurkeztu zuen. Honegatik bere karrera militarra utzi egin zuen baina utzi baino lehen 1946ko Urtarrilaren 26an Knight Grand Cross of the Order of Saint Michael and Saint George jaso zuen. Meritu handiko domina da. Martxoaren batean, Viscount Alexander of Tunis eratu zuen, baita Errigal ere, Donegaleko kondadoan. Apirilaren 12an Senatuan sartzeko ospakizuna egin zen, bere postua ofizialki hartuz.\nOso serio hartu zuen postua eta badirudi bost urtetan 300.000km inguru egin zituela Kanada ezagutzen. Kanadako Scout nagusia izan zen.\n1947ean, Albertara joan zen eta Blackfoot tribuak agila buru nagusi bezala hartu zuen.\nAtzerrira joan zen bidai ofizialetan- 1947an, EEBBko presidentea, Harry S. Truman ikusi zuen eta 1948ko Ekainean Brasilgo presidentea, Eurico Gaspar Dutraikusi zuen—baita hainbeste pertsona garrantzitsu ere. Irlandako Taoiseach-ak, John A. Costello,1948an bizitatu zuenAlexander Kanadan. Momentu horretan, Costellok Irlandako gehiengoak (Irlanda Iparraldea Erresuma Batuan jarraituko zuen) Commonwealth utzi egingo zuela jakinarazi zuen eta Alexanderri momentu txarrak pasarazi zizkion. Erabakia hartuta zegien lehenagotik, eta bat-bateko berriak ekaitz diplomatiko bat eratu zuen. Polemikaren artean Costellok Alexander probokatu ziola esan zuen baina bere meorietan hori gezurra zela eta Alexander oso konportamentu ona izan zuela idatzi zuen. Polemiken artean, Irlandako Errepublika eratu zen. 1949ko Commonwealth Prime Ministers Conference-ean, bere agindupeanzegoen Kanada eta Commonwealth barnean zeuden beste lur guztiak Dominion hitza zeukatenak, member of the Commonwealth, bezela berrizendatu zituzten.\nNahiz eta gerra ondoko hazkundea bizi zuen Kanada 1950ean gerra murgilduta geratu zen berriz ere. Eta Kanadarekin batera, Komandante Nagusia, Alenxander. Koreako gerrara bidali baino lehen berak, tropak bisitatu zituen.\nBritania Handiko Defentsa MinistroaAldatu\n1952ean, Churhill Defentsako ministroa izendatu zuen eta bere postua utzi zuen Kanadan Londonera itzultzeko. Egun gutxi geroago, George VI.a hil egin zen Otsailaren 5etik 6rako gauean. Martxoaren 14ean, Earl Alexander of Tunis, Baron Rideau of Ottawa and Castle Derg. bihurtu zen. Alexander Erregina berriaren koronazioko organizazioko komitean egon zen, eta Soberanoaren Orb-ea eraman zuen 1953ean egin zen estatuko proesioan.\nAlexander botere gutxi izan zuen defentsako ministro bezala baina ohore handiak hartu zituen errege eta erreginarengandik.\n1954. urtera arte Defentsa Ministroa izan zen, eta orduan, politikatik erretiratu egin zen. 1959ean erreginak Order of Merit. eman zion. 1960tik 1965ra, Constable of the Tower of London. izan zen. Kanadara askotan bueltatu zen familia eta lagunak bisitatzera eta 1969ean aorta zulatuta hil egin zen.\nHileta, 1969ko Ekainaren 24ean egin zen, St. George's elizan, Windsorreko gazteluan. Bere gorpua Tyttenhangeretik urbil dagoen Ridge herriko hilerrian dago.\nMultimedia: Harold Alexander, 1st Earl Alexander of Tunis


Apiterapia - Pozoia-Apitoxina - Erreakzio alergikorako, gogoratu: Ciproheptadina Kloridratoa\nHugo Agirre mediku eta apiterapeuta argentinarrak Gipuzkoako Urretxun ekainaren 17-19an eta Iruñean 18an eman dituen hitzaldietan esandakoetatik, zenbait informazio interesgarri bilduko dugu ondoko egunetan. Hona lehena: zer eduki behar duen erlezainak erreakzio alergiko larri bat gertatzekotan erabiltzeko. Hugo Agirreren ustez, erabili beharrekoa ez da ez antihistaminikoa (Epinefrina) eta ez adrenalina. Ciproheptadina Kloridratoa eduki behar prest injekzio intramuskularrean sartzeko, eta gainera kaltzioa, edo kaltzio karbonatoa edo (medikutara joanik) kaltzio glukonatoa.\nAgirre doktoreak argitu zuen bera mediku ari den herrian duela urte batzuk egokitu zitzaiela erle afrikartuaren zabaltzearekin topo egitea, eta baserritar eta basogizonek betiko erleekin bezala jokatzen zutenez berriekin, denbora gutxian ixtripu larri asko gertatu ziren, erle afrikarrak oso erasokorrak direlako. Han ikasitakoetatik dago seguru Hugo Agirre Epinefrina bezalako antihistaminikoak ez direla egokiak animali hauen pozoiaren erreakzioei aurre egiteko, eta beste aldetik adrenalina ez dela erlezainek edo beste herritarrek erabiltzeko modukoa, horiek medikuek erabili behar dituztela eta gainera erreanimazio ekipoak dituzten lekuetan. Beraz, nahiz eta erlezainak era automatikoan errez injektatzeko moduan prestatuta saltzen den, Epinefrina ez usatzea aholkatzen du.\nOrdainetan, Agirreren ustez serotoniniko bat usatu behar da. Eta honetan egokiena Ciproheptdina Kloridratoa da. Horren lana oso ondo osatzen du kaltzio mastikable batek. Mediku batek kaltzio glukonatoa zuzenean zainean sartuko balu, askotan arazoa errez konponduko litzateke besterik gabe. Beraz, erlezainak kutxatxo batean prest eduki behar du beti Ciproheptadina Kloridratoa injektatzeko eta horrekin batera kaltzio karbonatozko pastila.\n(Hitzaldiak DVDan bildurik dauzka Luis Mari Intzak. Horiek edukitzeko interesa duenak, zuzenean eskatzen ahal dizkio).


Ohar legala » BadaBideBat\nTELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA\nARRASATE 25, 2º DERECHA\na) Zerbitzuaren hornitzailea den aldetik, TELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-ren betebeharrak dira webguneak eskainitako zerbitzuak ematea, erabiltzailearekin izandako komunikazioen konfidentzialtasuna bermatzea eta egon daitezkeen erreklamazioei erantzutea.\nb) Zerbitzuak mantentzeko, konpontzeko, eguneratzeko edo hobetzeko lanak eginez gero, TELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-k webgune honen irisgarritasuna aldi baterako eteteko eskubidea dauka, aldez aurretik jakinarazi beharrik gabe, eta baita ere zerbitzuak emateko edo eteteko. Dena dela, erabiltzaileei jakinarazten saiatu beharko da, egoerak ahalbidetzen badu betiere.\nc) TELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-k ez ditu eskainitako informazioa edo zerbitzuak zuzenean edo zeharka bermatzen, aplikaziozko legeen arabera eman behar diren edo sozietate honen eta erabiltzailearen arteko akordioan esplizituki deskribatzen diren bermeak salbu.\nd) TELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-k ez du hirugarrenek emandako edukirik bermatzen, ezta emandako informazioa egiazkoa, fidagarria, zehatza eta beste erabiltzaileek edo pertsonek erabil dezaten egokia edo komenigarria denik ere.\ne) Webgune honen gaineko jabetza intelektualaren eskubideak TELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-ri dagozkio. Kopiak egiteko, banatzeko, jendaurrean jakinarazteko eta aldatzeko eskubideak aipatutako konpainiari dagozkio soilik.\nErabiltzaileak webgune honen zerbitzuak zilegi erabili behar ditu une oro, indarreko legea betez, eta TELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-ren edo hirugarrenen jabetza intelektualaren eskubideak errespetatuko ditu.\nIldo horretatik, erabiltzaileak bermatzen du webgune honen bitartez aurrera eramaten dituen jarduerak legeari, moralari, ordena publikoari eta ohitura onei egokituko zaizkiola, eta ez direla inolaz ere iraingarriak izango TELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-ren izen onerako eta irudi komertzialerako edo webgunearen beste erabiltzaileentzat edo hirugarrenentzat.\nErabiltzaileak ez du TELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-k haren eskura jarritako zerbitzuen bitartez edukiak kalte edo alda ditzakeen jarduerarik burutuko, eta ez du webgunearen funtzionamendu ona oztopatuko, hots, ez du arazo teknikorik eragingo, ez du birus informatikoak eraman ditzaketen edo webgunea osorik edo partzialki kalte, eragotz edo eten dezakeen elementurik transferituko eta ez du beste erabiltzaileen helbide elektronikoan esku hartuko edo aldaketarik eragingo.\nErabiltzaileak dauka sartutako datuak egiazkoak izatearen gaineko erantzukizun osoa, eta, beraz, emandako datuak egiazkoak edo zehatzak ez badira, TELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-k webgunera sarbidea debekatzeko eskubidea dauka.\nTELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-k ez du bermatzen webgune hau eta bertako zerbitzuak eskuragarri egongo direnik, ezta funtzionamenduan jarraituko dutenik ere.\nEdonola ere, TELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-k ahalegin guztiak egingo ditu webgunea eskuragarri mantentzeko.\nTELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-k datu pertsonalen pribatutasun-sistemak jartzen ditu erabiltzaileen eskura, hirugarrenek baimenik gabe eskura ditzatela galarazteko.\nTELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-k segurtasun teknikoko eta antolamenduko neurri guztiak ezarri ditu erabiltzaileak emandako datu pertsonalen osotasuna, konfidentzialtasuna eta eskuragarritasuna bermatzeko.\nTELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-k arlo horretan segurtasuna bermatzeko segurtasun-neurri egokiak ezarri baditu ere, ezin du kontrolatu, ezta bermatu ere, erabiltzailearen sistema informatikoan (softwarea eta hardwarea) edo bertan gordetako agiri elektronikoetan eta fitxategietan aldaketak eragin ditzakeen birusik eta beste elementurik ez dagoela webgune honen edukietan.\nTELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-k ez dauka kalteen gaineko erantzukizunik, edukietan egon daitezkeen birusek sistema informatikoan, agiri elektronikoetan, fitxategietan, etab. eragin ditzaketen aldaketengatik.\nTELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-k ez dauka erabiltzaileek webguneari eta horren zerbitzuei eta edukiei emandako erabilera kontrolatzeko obligaziorik. Bereziki, sozietate honek ez du bermatzen erabiltzaileek webgunea, bertako zerbitzuak eta edukiak zehaztapen eta baldintza orokorrak, eta, hala badagokio, aplikaziozko baldintza partikularrak betez erabiliko dituztenik, ezta modu arduratsuan eta burutsuan jardungo direnik ere.\nTELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-k ez dauka erabiltzaileen nortasuna eta haiek beste erabiltzaileei emandako datuen egiatasuna, iraunaldia, zehaztasuna eta/edo benetakotasuna egiaztatzeko obligaziorik, eta ez ditu egiaztatzen.\nWebguneko edukien gaineko eskubide guztiak TELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-renak dira, edukiak hornitzeko kontratua sinatu duten eta jabetza intelektualaren eta industrialaren nazioko eta nazioarteko arauek babesten dituzten enpresenak izan ezik.\nTELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-ren diseinua, irudiak, mapak, grafikoak, markak, errotuluak, zeinu bereizgarriak edo logotipoak, eta webgunearen frameak, bannerrak, softwarea eta iturburuak, xedea, etab. TELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-renak dira, eta, legez, hark baino ez du horiek ustiatzeko eskubidea.\nWebgune honetan agertzen diren beste grafiko edo diseinuen kasuan, TELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-ren kolaboratzaile diren beste enpresenak diren heinean, baldintza berdinak aplikatuko zaizkie, kontrakoa adostu ez bada behintzat.\nTELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-k webgunearen edukiak zainduko ditu, ez dezaten izaera pornografikorik, xenofoborik, diskriminatzailerik, arrazistarik eta iraingarririk izan eta ez dezaten indarkeria sustatu. Halaber, erabiltzaileari kalte egin diezaiokeen edozein egoera saihesten saiatuko da.\nErabilerarako eta nabigaziorako zehaztapen eta baldintza hauek eta erabiltzailearen eta TELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-ren arteko harremanak legedia espainiarraren arabera arautuko dira.\nBaldintza hauetatik edo bertako edukietatik eta erabiltzailearen eta TELÉFONO DE LA ESPERANZA DE GIPUZKOA/GIPUZKOAKO ITXAROPEN TELEFONOA-ren arteko harremanetatik eratorritako edozein auzitarako, alderdiek men egiten diete legez dagozkien auzitegiei eta epaitegiei.


Diru fisikoaren akaberaren atarian • ZUZEU\nDiru fisikoaren akaberaren atarian –\nGeroz eta digitalagoa den mundu honetan jada ez da pentsaezina diru (fisikorik) gabe bizitzea. Hego Korean, esaterako, biztanleen %60ak aitortzen du ez duela jada txanpon eta diru-paperik erabiltzen. Den dena, baita ordainketa txikienak ere, plastikozko diruarekin ordaintzen dituzte, hau da, kreditu edo debitu txartelekin. Hori ikusirik, Koreako Banku Zentralak herritarrak gehiago estutu nahi izan ditu, behingoz, diru fisikoarekin amaitzeko.\n2020rako fini esku dirua\nHartuko duten lehen neurria, kanbioak esku dirutan eman beharrean txartelera itzultzeko aukera ematea izanen da. Horrela, korearrek beren erosketen kanbioak kreditu txartelean edo mugikorretako txartelean jaso ahal izango dituzte. Oraingoz herrialdeko denda kate handienak baino ez dute parte hartu proiektu piloto honetan. Ondo funtzionatuz gero, bestelako merkataritza guneetara ere hedatuko da eredua, 2020. urterako esku diru guztiarekin akitzeko.\nEta mugikorrarekin ere bai: NFC txipak\nEuskal Herrira jada iritsi dira mugikorrarekin ordaintzeko sistemak; hala nola, Amazon, Apple eta Samsung Pay. Hego Korea da munduan teknologikoki azkarren aldatzen ari den herrialdeetako bat, baina euskaldun hori, zu ere ez zara libratuko. Izan ere aldaketa hauek globalak dira izan, eta aurki guk ere ikusiko dugu nola desagertzen diren billete eta monetak. Eta nola horretan ere bizkortasun edo bizkorkeriara joko dugun, erosketa bat egitea begiak klixkatzea bezain erraza bihurtuz esparru guztietan, bai sarean, eta baita beheko okindegian.\nKorrupzio albisteak non nahi irakurtzen ditugun honetan, alde on bat izan lezake honek. Askoz ere errazagoa izango dela ustelkeria ekiditeko kontrol sistemak ezartzea. Hala bedi.\nApple Pay, dirua, Ekonomia, esku dirua, Hego Korea, ordainketak, Samsung Pay


Frantzia pasealekua 2. zenbakia. Pedro Rodríguez - Donostia Kultura\nFrantzia pasealekua 2. zenbakia. Pedro Rodríguez\n2021 Uzt 23 - Ira 21\n/ Igandetan eta jaiegunetan itxita\nPedro Rodríguez Espainiako goi-mailako joskintzaren diseinatzaile handienetako baten Donostiako joskintza-etxeari egindako omenaldia. Erakusketak jostunaren puntadak eta Donostiako joskintza-etxearen historia errepasatuko ditu elementu ugariren bidez.\nErakusketa uztailaren 23an zabalduko da hitzaldi bat eta bi bisita gidaturekin. Informazio gehiago lotura honetan: Pedro Rodriguezek Donostian zuen joskintza etxeari eginiko omenaldia (albistea).\nHogei jantzi eta osagarrik baino gehiagok jostunaren maisutasuna eta Donostiako Frantzia Pasealekuko 2. zenbakiko joskintza-etxearen barne mundua erakutsiko dizkigute.\nSorkuntza-prozesuak ere leku nabarmena du; erakusketan badaude Murua donostiarraren 17 jatorrizko figurin (bozetoak), bai eta Pedro Rodríguezen beraren beste bi ere.\nJoskintza-etxeak sortzen zuen krepeen eta belusen unibertso sozial eta artistikoa argazki-bilduma baten bidez berpizten da: Donostiako Zinemaldiaren lehen edizioetara gonbidatutako aktoreak, Pedro Rodriguezen sorkuntzak soinean zituztela, jostunak sortutako jantziz hornitutako zuzendari ospetsuen filmak eta Donostiako ekitaldi sozialak, besteak beste. Hori guztia, irudietan.\nIgandetan eta jaiegunetan itxita. Abuztuaren 14tik 22ra, arratsaldez itxita. Salbuespen gisa, erakusketa irailaren 19an ere zabalduko da.


Webguneen diseinua Gasteizen | Web Diseinua\nWebguneen diseinua Gasteizen\t7 urte baino gehiago daramatzagu Vitoria-Gasteizen web-garapena eta diseinua egiten. Web-garatzaile adituak gara, Interneten ezagupen zabalekin, web estandar eta teknologia berrienen bidez, web optimizatuak garatzea bilatzen dugu beti.\nOnline denden web diseinua, Gasteizen\nNeurrira sortutako web diseinua, Gasteizen\nGure egunerokotasuna, HTML5, CSS3, jQuery , PHP, SQL eta XML, bezalako lengoien artean igarotzen da. Hauekin, edozein motako webgunea sortu dezakegu, zerotik hasita eta neurrira, bezeroak dakarren proiektu mota dakarrela.\nEmaitzak bermatzeko, helburuak betetzera bideratutako lan-metodologia zorrotza jarraitzen dugu.\nLan guztia aurreztu nahi dizugu, zerbitzu integral bat eskainiz: xehetasunetaz ahaztu zaitez, prozesu osoaz arduratuko gara eta.\nBuruan edozein proiektu duzula, egokitu gaitezke: Edozein konplexutasunezko proiektuak neurrira garatzeko gai gara.\nEz gara bezero asko izatea bilatzen duen enpresa bat. Proiektuak zuzenean ezagutu nahi ditugu, inplikaziorik handiena hartuz.\nZeratarako itxaron? Zure konpetentziak gurekin harremanetan zu baino lehenago jarri daiteke.\nAurrekontua, konpromezurik gabe eskura ezazu WordPress webguneen diseinua\nBatzuetan, web-diseinua zerotik hasi beharrean, hau, diseinua jada garatuta duen eduki-kudeatzaile baten menpe uztea egokiagoa da (CMS). Hori dela eta, webguneak, WordPress, Joomla edota Drupal moduko kudeatzaileen bidez garatzen ditugu ere.\nMundu mailan onartutako sistemak dira hauek, bakoitzak bere abantaila eta desabantailak dauzka, baina orokorrean web-diseinua errazten dute, baita mantenua ere. Intuitiboak, administratzeko errazak eta ikasketa kurba asko murrizten dute. Horrez gain, aurrekontuak ahalik eta ondoen egokitzea ahalbidetzen dute.\nWordPress eduki kudeatzaileetatik abiatuz , webguneak sortzen ditugu ere.\nMerkataritza elektronikoko webguneen garapena\nE-commerce proiektu batean pentsatzen ari bazara, guk, Woocommerce, Prestashop edo Magento moduko plataformen bidez webguneak garatu ditzakegu. Mota honetako proiektuetan, konplexutasun informatikoak izaten dituztela kontuan izanik, zerbitzu integrala benetan garrantzitsua bilakatzen da. Hasierako ideiaren eta negozio planaren garapenetik, webgunearen diseinu eta administrazioraino heltzen gara, eta dena gure zerbitzarietan ahokatuz.\nMerkataritza elektronikoko edozein webgune diseinatzeko kapas gara, konplexutasuna edozein izanda ere, baita online dendak edozein ERP-kin integratzeko kapas ere. Modu honetan, bezeroak bere kudeaketa sisteman stock-a eguneratu besterik ez du, lana bikoiztea ekidituz.\nE-commerce proiektuen garapena Vitoria-Gasteizen


Arizmendi Ikastolako bi talde Euskadiko First Lego League kanporaketan izango dira — TUlankide MONDRAGON\nGasteizko Europa Biltzar Etxean jokatuko da egun osoz First Lego League lehiaketako Euskadiko kanporaketa , eta bertan izango dira Arizmendi Ikastolako berrogei bat ikasle, lau taldetan banatuta. Aurtengo helburua da, Hydro Dynamics erronkaren bitartez, ikasleek uraren giza zikloaren inguruan ahalik eta gehien ikastea (ura non eta nola aurkitu, garraiatu eta modu egokian erabili).\nLau eremutan jorratu beharko dute proiektua: roboten froba, proiektu zientifikoa, talde lana eta robotaren diseinua. Aste hauetan, ikasleak fin-fin ari dira azken lanak, frogak eta bestelakoak egiten. Aurten, beste urte batzuetan bezala, teknologiako irakasleak ez ezik, kanpoko laguntzaileak ere izan dituzte, hala nola Mondragon Unibertsitateko Goi Eskola Politeknikoan diharduten Robotika eta Automatizazioko ikerlaria (Nestor Arana) eta Ikerlaneko kideak (Ion Etxebarria eta Eneko Perez).\nEuskadiko txapelketan egongo direnak Arizmendi ikastolako barne-kanporaketan aukeratu zituzten.


LILIk 4 urte – Aukeran, nahiago ez\nLILIk 4 urte\nPosted bygaraolaza 2007-11-01 Posted inSailkatu gabeaLaburpen hitzak:lili\n4 urte egin berri ditu Lilik orain bi aste. Aspaldian ari ginen gaueko fardela kentzeko garaia iritsi zela esanez eta urtebetetzearen biharamunean bukatu zitzaizkigunez, ordutik maindireak garbitzen dihardugu. Gero eta gutxiago halere! Buzti ez den egunik ere izan dugu, ze poza eta zoriona! Baina gure loa etenez betea da azken aldian.\nAmona Klaudiarekin Getarian.\nAgirre-Larramenditarrekin Erratzun. Iker eta Lorekin.\n4kandela gutxi dira.8 jarriko ditugu!\nGelako Aitzol, Leire, Anglene, Iñaki eta Jonekin.\nNola handitu den Lili! Azken aste hauetan handiagoa nabaritu dut Lili. Potxolago ere badago (pisuaz ari naiz). Zeharo bizia da horratio! Aitari bien arteko sekretuak gordetzeko eskatzen hasi da. Etxekoaknola amorrarazi ere primeran daki. Esana betetzeko borondate gutxi adierazten azken aldian. Urtebetetze egunean txerto hirukoitz biriko (elgorria, hazizurriak, errubeola)jarri zioten eta astebetera hazizurria izan du,masaila zeharo handitua… ba ikastolara joan gabe gelditu behar izan du egun batean eta triste zegoen ezin zuelako joan. Ba hilabete lehenago ikastolan uzteko komeriak izaten nituen, izterrari eutsita askatu ezinik, negarrez utzi behar izaten nuen. Beraz orain atsegina da goizean ikastolara joatea niretzat ere.\nParisa joan nahi duela esaten du aukera duen guztietan. Atzo “Sorgina eta maisua” ipuineko Klaudia erratza hartu eta bidai azkarra egin genuen bertara.\nJangelako agiria ere ekarri zuen eta “notak” oso onak dira, sarri eta gehienetan egiten baitu bertan eskatutakoa.\n3 urtekin hasi zen belarritakoentzat zuloak egin nahi zituela esaten. Udaberrian saiakera bat egin genuen baina urriaren 20an egin zizkioten Eibarko botika batean. Lehenengo zuloa egiteak eman zion mina hain izan zen haundia, bigarrena egiteko lau lagunen artean eutsi behar izan zutela!\nAsteburu berdinean Fernandez Ostolazatarren betiko seaska zakarretara eraman zuten. Luisen anaia zaharra Agustin jaio zenean erositakoa da. 1950ean oker ez banago. Peru eta Lili txikiak zirenean Eibarren aititaren etxean bertan lo egin izan dute.\nDarfur-eko haur euskalduna\nMendi irteerak ikastolarekin 2007-2008


ELKARTASUN AZOKA | Andra Mari ikastola\nLH 6. mailako ikasleok, 2. unitatean egin ditugun ikerketen bidez, ikasi eta frogatu dugu zerbait egin dezakegula geure eta besteen bizitza hobetzeko: modu osasuntsuagoan elikatu, gelakideen eskubideak errespetatzeko konpromisoak hartu, egoera ahulean bizi direnei lagundu, jendeari beharren kontzientzia pizten ahalegindu, …\nIzan ere, askotariko arrazoiengatik egoera ahulean bizi diren pertsonen beharrak asetzeko, ezinbestekoa da guztion inplikazioa. Denona da gizarte-arazo hori, eta denok izan behar dugu arazo horren konponbidearen protagonistak.\nGuzti hau dela eta, ELKARTASUN AZOKA bat antolatu dugu, bertan, denetik topatuko duzu:\nguk egindako eskumuturrekoak, lepokoak, orrimarkatzaileak, …\ngutako bakoitzarentzat kuttuna izan den objetu bat eta\nhonetan lortzen dugun diru guztia PARIS 365 ekimenari bideratzea adostu dugu. Badakigu, beharrean dauden jendeari laguntzeko ekimen asko daudela baina, hautatu duguna hautatzeko arrazoi nagusia Nafarroan bizi diren jendeari laguntzen dielako izan da.\nElkartasun hau, astelehean egingo dugu, apirilaren 1ean, goizeko 10:30etatik 13:30ak arte. Bertara gonbidatu nahi ditugu guraso, ikasle, irakasle eta lagundu nahi duten guztiak.\nLH 6. MAILAKO IKASLEAK


Ohitura eta ohitura positiboak txakurrarentzat Ohitura eta ohitura positiboak txakurrarentzat | Txakurren Mundua\nAgian ohitura txar kronikoa duen txakurkume edo heldu bat baduzu eta ez dakizu ziur nondik hasi. irakatsi zure maskotari ohitura eta errutina positiboagoaks. Zure txakurra trebatzea ez da beti erraza izaten, baina oso aberasgarria izango dela ziurtatzen du.\nTxakurrak ohiturazko animaliak dira Eta nola jokatzen duten erabakitzen dute nola sentitzen diren eta zein pozik dauden ingurunean. Bizitzari buruzko ikuspegi positiboa izateko eta etorri zaizkizun aldaketei aurre egin ahal izateko, zure maskotari errutina egonkorra ezarri eta koherentziaz maneiatu behar duzu.\n1 Hauek dira txakurren ohitura eta ohitura arruntak\n1.1 Ohitura pototsua\n1.2 Elikatzeko errutina\n1.3 Ezarri ariketa errutina\n2 Txakurren trebetasunak eta estimulazio mentala\n2.1 Beste txakur batzuekin sozializatzea\nHauek dira txakurren ohitura eta ohitura arruntak\nInguruan, egunerokotasunean eta eguneroko bizitzan seguru dauden txakur orekatuek askoz ere errazago ikusten dute, aurreikusita nahiz ustekabean izan, sortzen diren aldaketa edo nahasteak nabigatzea.\nZailena da eguneroko errutina ezartzen hasi. Helburuak lortzeko lanean hasten zarenean, gainerakoa errazagoa da.\nZure maskota hezetzea hezetasuna koherentzia, pazientzia eta errefortzu positiboa da. Oinarriekin hasi:\nMugatu etxeko sarbidea beste leku batzuetaraBai geletako ateak itxiz, bai abordatzeko kutxak zure espazioa izan dezazun.\nEz zigortu inoiz zure txakurra okerreko lekura joanez gero. Istripuak gertatzen dira eta txakurrek ez dituzte kausa eta ondorioak ulertzen jendeak bezala. Gogoratu zure txakurrak orduan eta koherentzia hobea izango duela.\nSaritu zure txakurra ondo egin duelako. Eman iezaiozu opari tokira komunera joan bezain laster.\nElikatu zure txakurra egunero ordu berean, garrantzitsua da zure ongizate emozional eta mentalerako ez ezik, zure metabolismoa ereduarekin ohituko delako eta finkatutako elikatze denboretara eta espero dituzun anoa kopuruetara egokituko delako ere. Saiatu egunero leku berean elikatzen eta ziurtatu eremua berarentzat segurua eta erosoa dela.\nEzarri ariketa errutina\nZure errutina goizean hastea gomendatzen dugu. Hogeita hamar minutuko ibilaldi batek zure eta zure txakurraren eguneroko ariketa fisikoa betetzen lagun dezake zure maskotaren portaera hobetzen duen bitartean.\nOso txakur aktiboentzat, egunez egun etxean izkina izatea, estimulazio guztietatik urrun egotea, aspergarria izateaz gain, portaera hori areagotzen du. Erreakzio horiek lantzeko gakoa prestakuntza aktiboa eta positiboa da, baita sozializazio motela eta egonkorra ere.\nArazoak dituzu eskura dagoen denbora aurkitzeko? Esnatu lehenago. Atera ezazu paseatzera eguneko ardurak oztopatu aurretik. Lanera ateratzean zure txakurra egoera lasaiagoan jartzen lagunduko duzu.\nTxakurren trebetasunak eta estimulazio mentala\nZure txakurraren oinarrizko entrenamendu aginduak irakastea ezinbestekoa izango da haien segurtasunerako eta zure maskotarekin hobeto komunikatzeko.\nKontuan izan behar duzu zure txakurrari estimulazio mentala ematea ezinbestekoa dela bere zoriontasunerako. Adimen jostailuak, txakurren trikimailuak eta al gozatu ditzakezu 15 minutu gutxiago egunean doako dibertsioarekin, berarekin pilotan jolastea bezala. Bere jabearekin egunero lan egiten duen txakurra, estresa arintzen laguntzen duena, askoz ere zoriontsuagoa izango da eta harreman positiboagoak izaten jakingo du.\nBeste txakur batzuekin sozializatzea\nJarraitu bat sozializazio errutina zuzena beste txakur eta pertsona batzuekin, ezinbestekoa da. Ingurune aldaketa desberdinetara hobeto egokitzen da eta bere jabearen aurrean duen bigarren zeregina onartzen ikasten du.\nBehar bezala sozializatu ez diren txakurrek portaera arazoak izan ditzakete helduaroan, hala nola beldurra, erreaktibitatea edo barneratzea.\nArtikuluaren bide osoa: Txakurren mundua » Txakur orokorrak » prestakuntza » Ohitura eta ohitura positiboak txakurrarentzat\nNire txakurrari etxean fekatzea eta gernua egitea gustatzen zaio beti, ez dakit nola irakatsi


Iruñeari buruzko jakingarriak | Euskaltel Blog\nIruñeari buruzko jakingarriak\nIritsi da uztaila, eta, harekin batera, nola ez, sanferminak. Jai gorenak dira, mundu osoan ezagunak, eta Iruñea urtero festaren mapan jartzen dutenak. Ondorioz, munduko bazter guztietako bisitariak etortzen dira egun horietan Iruñera. Ideia bat egin dezazun: iaz, milioi bat eta erdi lagun elkartu ziren, eta 74 milioi euroko eragin ekonomikoa izan zuen horrek hirian.\nBaina San Fermin baino askoz gehiago da Iruñea. Adibidez, historia harrigarria du: duela 2.000 urte baino gehiago sortu zuen Erromako Pompeio izeneko armadako jeneral batek, Kristo aurreko 75. urtean. Beste batzuek diotenez, ordea, 700 urte lehenagotik baziren han baskoien asentamenduak… Ikaragarria! Seguru dakiguna da hiri izugarria dela, jende zoragarria duela… eta bitxikeria asko ere bai. Jakin nahi duzu zein diren?\nSan Nikolas, tabernen kalea\nBazenekien San Nikolas kalean beste inon ez bezalako taberna-kontzentrazio handia dagoela? 200 metroko kalean 21 taberna; alegia, 9,04 metrotik behin taberna bat. Madrilgo Antón Martínen eta Bilboko Barrenkalen baino gehiago! Batzuek esaten dute jende-pilaketa hain handia dela, ezen batzuetan ondo legokeela oinezkoentzako semaforoak jartzea pertsonen joan-etorria arautzeko. Imajinatzen duzue? Guri asko gustatzen zaigu kale horretan paseotxo bat eman eta zerbait hartzea… baina gizalegez betiere!\n20.000 unibertsitate-ikasle baino gehiago\nEzin da esan hiri handia denik, baina, hala ere, hiru unibertsitate ditu Iruñeak (Nafarroako Unibertsitatea, Nafarroako Unibertsitate Publikoa eta Urrutiko Hezkuntzako Unibertsitate Nazionala) eta, hori dela eta, ikasle-hiri bihurtu da, ikasturtean zehar 20.000 ikasle baino gehiago hartzen baititu (biztanleria osoaren % 10). Imajinatzen duzu zer giro egoten den asteburuetan eta azterketak amaitzen dituztenean? Aski duzu hiriko terrazetan buelta bat ematea hori ikusteko.\nJango ditugu garrotito batzuk?\nBadakizu zer den garrotea? Bada, hiztegiaren arabera, makila lodi eta sendo bat da, bastoi moduan erabil daitekeena. Baina definizio horrek ez du balio Iruñerako. Hemen, garrotea napolitana bat da; bai, bai, hostorez eta txokolatez egindako pastel hori, gainean txokolatezko txirbilak dituena. Eta, diotenez, napolitana onenak ez dira Napoleskoak, Pastas Beatrizekoak baizik. Estafeta kalean dago, eta hantxe egiten dituzte garrotito eta palmera onenak. Beraz, Iruñera bazoaz, bilatu gozotegi hori entzierroak egiten diren bidean, eta aprobetxatu; eta, behin horretan hasita, ez utzi probatu gabe Mañuetako txurroak.\nTxirrinta duzu gosaltzeko? Villavesa hartzera zoaz? Lacha ematen dizu zerbait eskatzeak? Iruñekoa bazara egunero erabiliko dituzu, baina gainerakook aldi bereko itzulpena behar dugu esaldi horiek ulertzeko. Txirrinta apeta da (euskarazkoa da hitza); villavesa hiri barruko autobusa da, eta lacha, jakina, lotsa da. Horiek eta beste asko erabiltzen ditu Iruñeko jendeak. Esate baterako, bajera bat ez da galtzen eta bestelakoen barrena, gazteen lokal bat baizik; berrozpe ez da Alde Zaharreko auzo bat, inozo bat baizik; chirriar ez da burdina herdoilduak egiten duen zarata, euria egiten duenean blai egitea baizik; eta, azkenik, extremar da etxea garbi-garbi uztea…\nZergatik janzten dute zapi gorria sanferminetan?\n70eko hamarkadan hasi zen ohitura hori, baina ez dakite ongi zergatik den: batzuek esaten dute San Fermini burua moztu ziotelako erabiltzen dutela iruindarrek zapi gorria; beste batzuen ustez, zezenak erakartzeko erabiltzen da; Nafarroako banderaren kolorea delako erabiltzen dela dioenik ere bada… Festen amaieran, “Gaixoa ni” abestutakoan, zapiak San Lorentzo elizaren burdin hesian jartzen dituzte. Eta entzierroan korrika egin behar dutenek magoaren korapiloa eginda eraman behar izaten dute, zezenaren adarrean edo beste tokiaren batean kateatuta geratuz gero erraz askatzeko…\nEta plazan, festa!\nInoiz entzun duzu ezer sanferminetako peñei buruz? Lagun-taldeak dira, eta festazale izateak elkartzen ditu. Hogei peña inguru daude, eta haien egiteko nagusiak dira elkarteetan elkarrekin bazkaldu, kalejira egin eta, batez ere, zezen-plazara joatea. Haiek ematen diote kolorea eta musika hango festari. Peñak dira protagonista nagusi zezen-plazetako eguzkitako tendiduan. Eta ez peñakideak zezenzaleak direlako (batzuk bai, eta beste batzuk ez). Haien ezaugarri nagusia festarako, jateko eta ongi pasatzeko gogoa da. Txarangak lagun dituztela, giro ezin hobea jartzen dute, hondarretan gertatzen denari asko begiratu gabe, egia esan… Akaso horregatik jartzen dira plazaren goiko aldean, uztaileko eguzkiak gupidarik gabe jotzen duen tokian…\nEta zuk ezagutzen duzu Iruñeari buruzko beste jakingarririk? Iruindarra zara eta beste zerbait kontatu nahi diguzu? Bidali iruzkin bat!


Gaiak: Argantzun: ohar historikoak eta linguistikoak - Euskonews\nArgantzungo arroila antzina-antzinatik izan da erruz ibilitako igarobidea. Hortik pasatzen zen erromatarrek, kantabriarren aurkako gerren kariaz, Kristoren aurreko 29 eta 19 urteen bitartean eraiki zuten Astorgatik Bordelerainoko galtzada. Ibilbide honek garrantzi handiko hiriak komunikatzen zituen. Gure ingururik hurbilenean, besteren artean, gaurko Miranda de Ebroren ondoan zegoen Deobriga hiri autrigoia eta Iruña-Veleia aski ezaguna. Galtzada erromatar bat.\nPentsatzekoa da Argantzungo hiribildu harresiduna planta berrikoa dela, lehendik herririk ez zegoen tokian eraikia, XIII. mendearen bukaera arte ohikoena ez bazen ere. Nolanahi ere, Kalahorrako apezpikuaren 1257 urteko gutun batean zein Argantzungo elizaren artxiboan kontserbatutako 1264 urteko dokumentu batean irakur daitekeenez, hiribilduak lau herri zeuzkan mendeko: Arganzon, Coscoio, Berantevilla eta Villanueva. Lauretatik azkena da gaur arte zutik dirauen bakarra: Billa-Oka. Gainerakoak mendetan zehar hustu eta galdutako herriak dira. Berantevilla hori Miranda de Ebroko artzapez-barrutiko Berantevilla arabar hiribilduaren izenkide da, baina beste herri bat da, eta ez dira nahastu behar. Argantzun.\nBada, ordea, baieztapen honekin nekez uztartzen den daturik, baina ondo kontrastatu gabeko informazioa da, erraz sinestekoa ez dirudiena. Esaterako, Jesús María Sasíak, El viejo euskera alavés tituluarekin idatzi zuen artikuluan XVI mendeko karmeldar fraide baten berri ematen du, Argantzunen jaiotakoa, eta ordena erlijioso horren artxiboan “vizcaíno”-tzat hartua dena. Jakina denez, garai hartan izendapen hori ez zitzaien soilik Bizkaiko jaurerriko seme-alabei aplikatzen, baizik eta, oro har, euskaraz mintzo zirenei. Kontua da informazio hori zeharkakoa dela, Lino Akesolok noizbait Jesús María Sasíari kontatua eta, beraz, gaurkoz behar besteko zorroztasunez dokumentaturik ez dagoena. Louis Lucien Bonaparte.\nALFONSO VIII DE CASTILLA BONAPARTE BLESCHAMP, Louis-Lucien BROCA, Paul FELIPE IV DE NAVARRA Y II DE CASTILLA SANCHO VI GARCÉS SASIA, Jesús María


Balio naturalak eta kultur ondarea\nArmañongo Parke Naturaleko informazio gunea Turtziozen dago eta Karrantzako interpretazio zentroaren osagarria da. Oso informazio interesgarria eskaintzen du Armañongo naturagune babestuaz eta bertan egin daitezkeen ibilbide ugariez.\nTurtziozko informazio gunea Armañongo Parke Naturaleko sarbideetako batean dago. Bisitarientzat irekita dago asteburu eta jaiegun guztietan eta Aste Santuko, udako eta Gabonetako oporraldietan (asteartetik igandera). Turtziozko herrigunean dago, udal pilotalekuaren ondoko eraikinean eta Romañako San Pedro elizaren aurrean.\nEkipamendu berri hori 2014an inauguratu zen, Foru Aldundiko Ingurumen Sailak sustaturik, eta Armañongo parketxean dagoen jendearentzako harrera zerbitzuaren osagarria da. Parketxea Karrantzako Ranero auzoan dago, Pozalagua haitzuloaren aurrean.\nInformazio guneak 60 metro karratuko azalera du. Parkeko balio naturalei, kultur ondareari eta lurpeko leize eta haitzuloei buruzko interpretazio moduluak daude, eta, horrez gain, hiru dimentsioko maketa handi bat, inguru horretan hain ugariak diren Historiaurreko hilobietan aurkitutako aztarna arkeologikoen erreplikak gordetzen dituen beira-arasa bat, eta naturagune babestuko ibilbiderik adierazgarrienak eta beste zerbitzu batzuk ezagutzeko aukera ematen duen modulu interaktibo bat.\nGainera, parkeari buruzko ikus-entzunezko erakargarri bat proiektatzen da informazio gunearen alboan dagoen aretoan.\nArmañon 2006an izendatu zuten parke natural. Edertasun paregabeko eta ingurumen interes handiko eremua da, 2.985 hektareakoa. Turtzioz eta Karrantza udalerrien artean banatuta dago.\nKarrantza eta Agüera ibaien zintzurren artean, muino leunen eta mendi harritsuen errenkada batek osatzen du naturagunea. Gailurrik garaiena Armañon da; 854 metroko mendia da eta belardi zabalez estalita dago. Los Jorriosko mendigune karstikoa 837 metro garai da eta artadi trinkoak hazten dira bertan.\nLurrazalaren azpian lurpeko mundu zabal bat dago, katalogatutako 200 haitzulo eta leizez osatuta. Euri-urak kareharrian eragindako higaduraren ondorioa da.\nUdal pilotalekuaren gainean dago. Agirre Lehendakariaren etorbidea, 59\nOrdutegia: 10:00-14:30. Larunbat, igande eta jaiegunetan irekita\nGabonetan, Aste Santuan eta udan (uztaila eta abuztua), asteartetik igandera arte irekita\nSarrera doakoa da


Mendebaldeko Saharako liskarrak (2020) - Wikipedia, entziklopedia askea.\nMendebaldeko Saharako liskarrak (2020)\n(«Mendebaldeko Sahararen liskarrak (2020)» orritik birbideratua)\n2020ko azaroaren 13a -\nMarokoko dio Guerguerateko muga bereganatu duela.\nMarokoko Indar Armatuak\nMendebaldeko Saharako liskarrak 2020an, baita ere Marokoko militar interbentzioa Guergueraten gisa ezagutua, Marokoko Erresumaren eta Fronte Polisarioaren artean 2020ko azaroan piztutako gatazka armatua izan zen. Gertakizunak Guerguerat mugaren pasabidean bizi izan ziren, herrialde okupatuaren eta Mauritaniaren arteko mugan dagoen lekuan, alegia. Eskualdea desmilitarizatua da, baina Marokok armada hara bidaltzea erabaki zuen sahararren protesta bat desegiteko.\n3 Protestak Euskal Herrian\nMarokoko armadak muga oztopatzen zuten 50 saharar kanporatzeko ekintza burutu zuen. Saharar hauek urriaren 21etik lurraldea Mauritaniarekin lotzen duen errepidea blokeatzen ari ziren. Protestaren helburua Nazio Batuen Erakundearen aurrean 1991tik Mendebaldeko Sahararen autodeterminazioaren erreferendum egin ez izana salatzea zen. Blokeoaren ondorioz ehunka kamioi geraraziak zeuden mugaren inguruan. 2020ko azaroaren 14an, Marokoko interbentzioaren ondoren, Fronte Polisarioak hautsitzat jo zuen Marokorekin 1991n sinatu zuten su-etena, eta, hortaz, larunbatean gerra egoera ezarri zuen. Aldi berean, Nazio Batuen Erakundeari esku hartzera eskatu zien. Polisarioak lurralde osoan gerra-egoera ezarri zuen egun bat lehenago Marokok egin zuen erasoaren erantzunez.\nLiskarrak[aldatu | aldatu iturburu kodea]\nFronte Polisarioak gerra egoera ezarri zuen larunbata 14an Mendebaldeko Saharan. Polisarioaren iturrien arabera, Marokoko armadaren zazpi base militarri egin zietela eraso misilez eta tiroz; gainera, «hainbat militar» marokoar hil zituela berretsi zuten. Marokok, aldiz, gezurtatu egin zuen inor hil dutenik, Efe berri agentziaren arabera. Marokoko iturri horien esanetan, Fronte Polisarioaren indar armatuek ez diete eraso egin harresian, eta gaineratu dute soilik «istiluren bat» izan dela. Ofizialki, Marokok ez du gerra oharrik eman, eta armadak ez du adierazpenik egin ostiraletik.\nProtestak Euskal Herrian[aldatu | aldatu iturburu kodea]\nMendebaldeko Saharan gerra egoera ezarri eta gatazka gogortu ondotik, Saharako herriari babesa erakusteko mobilizazio andana egin ziren Euskal Herriko hainbat tokitan, azaroaren 14an. Bilbon, Iruñean, eta Donostian, Saharan duten legez kanpoko okupazioa salatu eta autodeterminazio eskubidea gauzatu dadila eskatu zuten. Eragile askok babestu zituen protestak, eta saharar errefuxiatuek parte hartu zuten baita ere.\n↑ (Ingelesez) Hekking, Morgan. (2020-11-13). «Morocco’s Armed Forces ‘Completely Secure’ Guerguerat Border Crossing» Morocco World News Noiz kontsultatua: 2020-11-17.\nSaharako gatazka 3.000 hitz baino gutxiagotan komikia, Mauro Entrialgoren gidoi eta marrazkiekin, CC BY-NC-ND lizentziaduna, pdf formatuan eskuragarri


Zientzia Kaiera oporretan - Zientzia Kaiera\nArgitalpen-data: 2014/07/28 · Atala: Zientzia Kaiera\n6 abuztua, 2014\nZientzia Kaiera izeneko blog hau aurkitu berri dut oporretara joan zareten honetan. Gaztelerazko Cuaderno de Cultura Científica ezagutzen nuen eta euskaraz ere egiten dela ikustea pozgarria da.\nHarritzen nau ordea gaztelerazkoa eta euskarazkoa banandurik edukitzea. Zergatik ez euskarazko eta erdarazko artikuluak blog berean ipini? Batetik euskarazko artikuluek irisgarritasun handiagoa izango lukete eta bestetik gaztelerazkoan aritzen diren asko euskaraz irakurtzera eta idaztera aukilatzeko modua izango litzateke. Zihur nago gainera gaztelerazkoa baino ezagutzen ez duten ni bezalako euskaldun mozolo gehiago egongo direla sarean zehar.\nEz dakit kontu honetaz aritu zareten noizbait aurretik, baina facebookean adibidez orrialde bakarra daukazuela ikusi dut bi hizkuntzetarako eta horregatik harritu naiz.\nOpor honak izan!\n11 abuztua, 2014\nEskerrik asko zure iradokizuna eta iritzia emateagatik.\nDiozun moduan Facebooken Kultura Zientifikoko Katedrak kontu bakarra du eta bertan, dituen hiru egitasmoen berri ematen du: Mapping Ignorance (ingelesezko bloga), Cuaderno de Cultura Científica (gaztelaniaz) eta Zientzia Kaiera (euskaraz).\nHiru egitasmook zientziaren dibulgazioa helburu badute ere, sorrera, dinamika, helburu eta ibilbide desberdinak dituzte. Diozuna guztiz zentzuzkoa da Hodei eta egoera honen aurrean harritzea ere normala da. Egun, Kultura Zientifikoko Katedrak lau egitasmo ditu sarean, aipatu dizkizugun aurreko hirurei Mujeres Con Ciencia gehitu behar diogu. Honek ere dinamika propioa du, besteak bezala.\nAipatzen duzun gaia aztertu izan genuen Katedrako jarduera martxan jartzerakoan eta horrela irudikatu zen dituen helburuak lortze bidera.\nHala ere, aipatzen duzuna kontuan izango dugu eta Cuaderno de Cultura Científican Zientzia Kaieraren berri emateko bideak aztertuko ditugu.\nMila esker guztiagatik eta beste edozer behar izanez gero, idatzi lasai gure posta helbidera: zientziarenkaiera@gmail.com


Ikerlan buru duen jaio aurreko diagnostiko-sistema bat saritu dute - SPRI\nIkerlan buru duen jaio aurreko diagnostiko-sistema bat saritu dute\nSaria azaroaren 23an banatu zen Erroman, Europako Nanoelektronika Foroaren barruan\nEuropar Batasunak amaren odoletik abiatuta diagnostiko-sistema bat garatzea xede duen ikerketa aitortu du\nGaixotasunak jaio aurretik detektatzeko AngeLab proiektua, IK4-Ikerlan euskal zentro teknologikoa buru duena, Europar Batasunak banatzen duen Berrikuntza Sarietako europar proiektu onenaren H2020/7PM sariaren irabazlea izan da. Golardoak banatzeko ekitaldia azaroaren 23an egin zen Erroman, Europako Nanoelektronika Foroaren barruan.\nSari hau, berrikuntza eta ikerketa sustatzeko Horizon 2020 eta Zazpigarren Esparru-Programa (7PM) delako programen bitartez, Europar Batasunak finantzatu duten proiekturik nabarmenenaren aldeko aldarrikapena izan da.\nIkerketa 2012an hasi zen Gaiker zentro teknologikoaren partaidetzaz, gaixotasun genetikoak jaio aurretik diagnostikatzeko erabiltzen diren egungo metodologiak baztertu eta horren inbaditzaileak ez diren metodologia irisgarriagoekin ordezkatzeko asmoz.\nTestuinguru honetan, 11 milioi euroko aurrekontua duen proiektu honek fetuaren gaixotasunak detekta ditzaketen diagnostiko-sistemak garatzea du, helburu lab-on-a-chip delako teknologiaren laguntzaz eta amaren odolaren analisitik abiatuta. Teknologia honi esker, mikroprozesagailu batek laborategi bati dagozkion funtzioak integratzen ditu, analisia azkarrago eta merkeago egin ahal izateko.\nIkerlanek zabaldutako ohar baten arabera, sari honek “zentroak mikrosistemak eta smart systems edo sistema adimendunak bezalako esparruetan duen erreferentziazko posizionamendua indartu du”.\nAngeLab proiektuaren aurkezpena eta bilakaera


Gorostizak ez, esan dio Hegoaldeko Tren Saihesbideari | HerriKolore\nUmeek emanaldi berezia izan dute Antxoren eskutik. Gaurko ikuskizunean, ama lurraren defentsa nabarmendu du Antxok, umeak dantzan jartzeaz aparte. Musika presente egon da goiz osoan zehar baita ere: Trikitilariekin eta udal txistulariekin, auzoan zehar ibili direnak kale animazioan. Bestetik jardunaldia ixteko, bazkaria baino lehen :erromeria egon da jendea dantzan jarriz.\nAsko izan dira Gorostizara hurbildu direnak, auzotik zein Barakaldoko beste tokietatik: jai giroaz gozatu eta Hegoaldeko Tren Saihesbideari kontrako jarrera adierazteko. Jai gunean proiektuaren aurka sinatzeko aukera egon da eta pertsona askok bat egin dute kanpainarekin. Sinadura kanpainaren helburua, 5.000 sinadura lortzea zen eta lortu dituzte jada ala ere datozen egunetan jasotzen jarraituko dute.


Patxi Tellaturen debuta – Jon Maiak 1997ko Nagusiko final hartan azken agurrean “Ama Extremadura/ aita Zamoratik/ abuela ta abuelo/ haien aurretik” hura abestu zuenean distira gogoangarria egin zuen etorkinen semea den bertsolariaren irudiak. Geroztik, euskal jatorrikoak ez diren abizenak hainbatetan ikusi izan dira taulatu gainean, herrialdeetako txapelak irabazten, besteak beste. Bide hau ireki zuena Paco\ntoreatzaile bertsolaria – Gutxien espero daitekeen testuak eskaini ahal digu bertsolariren bati buruzko arrastoren bat. ABC madrildarraren zezenketa kroniketan, esaterako, topatu ahal izan da perla solte horietako bat. Antonio Díaz-Cabañetek 1958an sinatutako bi testutan Jose Mari Recondo Rementeria toreatzaile donostiarraren bi zezenketa kontatzen dira, eta bietan Recondo bertsotan bat-batean ongi moldatzen zela azpimarratzen da. Deigarria\nDe Vega – Bertsolaritzari buruzko prentsa historikoko testuetan murgildurik, jite guztietako pertsonaia eta ibilbideekin egin dugu topo, baina aldrebesena, ezbairik gabe Luis Antonio De Vegarena da. Lan honetan bertan jasota gelditu den bezala, adingabeko Txirrita bati buruzko testua topatu dugu lehenengo, 1920ko hamarraldian. Eta aipatu dugu, baita ere, hamarraldi horretan bertsolariren bat tartean\nBertsolari elkartearen eta bertso eskolen lehen zantzuak 1930eko hamarraldian – Prentsa historikoak bertsolarien arrastoa ez ezik garaian garaiko eragileek bertsolarien inguruan irudikatu duten proiektuaren arrastoak ematen dizkigu, eta, zenbaitetan, harritu ere egiten gaituzte arrasto horiek, desgaraikoak diruditen ideiekin topo egitean. Horrela gertatzen da bertso eskolen eta bertsolarien elkarte baten beharraren ingurukoekin, esaterako. Bertso eskolak 1980ko


Oreka oholtza gainean — dantzan.eus\nHemen zaude: Hasiera › Hemeroteka › Oreka oholtza gainean\nOreka oholtza gainean\nEuskal Herriko bederatzi konpainia ariko dira dFerian, arte eszenikoen Donostiako jaialdian. Hilaren 14tik 17ra egingo dute festibala, baina asteburu honetan ere izango dira emanaldiak\nEuskal Herriko bederatzi konpainien aurkezpena, atzo, Donostian. JON URBE / FOKU\nOreka izango da dFeria arte eszenikoen Donostiako jaialdiaren aurtengo ardatza. Horretan oinarrituta ondu dute programazioa. Hala esan du Norka Chiapusso dFeriako zuzendariak: «dFeria oreka da: dantzaren eta antzerkiaren artean, bertakoaren eta kanpokoaren, abangoardiaren eta ortodoxiaren, txikiaren eta handiaren, segurtasunaren eta arriskuaren, estetika desberdinen, kontzeptu diferenteen, era askotako errealitateen artean». Hilaren 14tik 17ra egingo dute festibala, baina jaialdia abiatu baino bi egun lehenago ere, asteburuan, izango dira zenbait ikuskizun; tartean, Aukeran dantza konpainiaren Migratzaileak lana.\nEuskal Herriko bederatzi konpainiak parte hartuko dute dFerian. Atzo aurkeztu zituzten, Viktoria Eugenia antzokian.\nNoiz: Martxoak 12 eta 13 (19:30).\nNon: Viktoria Eugenia antzokian.\nIzenburuak berak dioen bezala, migratzaileen auzia jorratuko du lanak. Migrazioaren izaera unibertsalean murgilduko da, dantza eta performance kutsuko baliabideen bitartez. Migrazioaren inguruko beldurrak eta aurreiritziak arintzeko saiakera da obra, eta, horretarako, Euskal Herriko migrazioaren historia propioari begiratuko dio. 60 minutuko ikuskizuna da, euskaraz.\n«Gai delikatua da, ezin da diskurtso handietatik hitz egin. Saiatu gara zintzotasunez eta umiltasunez murgiltzen horrelako gai potolo batean. Emaitza da gazte dantzari belaunaldi batek migrazioaren inguruan egiten dituen galderak. Ez ditu erantzunak edo diskurtsoak eskaintzen, baina bai kuriositate sakon eta zintzo bat. Horiek mugimendu bilakatu dituzte», azaldu zuen Oier Guillan gidoilari eta eszena zuzendariak. Funtsean, migrazioa «mugimendua» dela esan zuten. Zortzi dantzari izango dira oholtzan.\nNoiz: Martxoak 15 (13:00).\n70eko hamarkadan, Bilbon, San Frantzisko auzoan girotuta dago La tarara obra. Urtarrilean estreinatu zuten, eta bidea egiten ari da. Josi Alvaradok idatzitako testua da. «Sanfran auzoko giro bohemio eta marjinal hartara ekarri nahi izan dugu lana», azaldu zuen atzo Agurtzane Intxaurraga zuzendariak. Rosa da istorioko protagonista, auzoan hazitako haur biolin-jotzaile bat: «Bide ilun batean dago». Bertan, lagun izango du Yasmin, prostituta gautar bat, eta Rosak dituen «mamuei» aurre egiten lagunduko dio. Azpimarratu zuten lanak askotariko gaiak lantzen dituela , modu kontzeptualean. Bestalde, narrazioa ez da lineala: «Bi Rosa ditugu: oraingoa eta iraganekoa. Rosak bere memoria berreskuratzen duen heinean, publikoak aukera izango du istorioa osatzeko eta ulertzeko zer gertatu zitzaion». Musikak ere garrantzia izango du; zuzenean joko dute. Gaztelerazko bertsioa eskainiko dute dFerian.\nNoiz: Martxoak 14 (16:45).\nMusikal bat da Hegoak, eta Garbiñe Insausti kantari eta aktorearen arabera, ez da izango kontzertu hutsa: «Oso proposamen teatrala da. Gure asmoa da publikoarekin batera bidaia musikal eta emozional bat partekatzea». Entzungai izango dira euskal kanta batzuk; besteak beste, Mikel Laboaren Kantuz, Nao es tu, faculdade de sentir eta Txoria txori. Baita atzerriko autore batzuen melodiak ere: Edith Piafen La vie en rose, Hymne a l'amour eta Je ne regrette rien tartean; Jacques Brellen eta Kurt Weillen abestiak ere izango dira. Hiru artistak hartuko dute oholtza: Iñaki Salvador pianoan ariko da, Maider Zapirain biolontxeloan, eta Garbiñe Insausti aktore eta abeslari lanetan. «Lorca eta Pessoa idazleen testu laburrak ere lekua izango dute, besteak beste».\n'MI HIJO SOLO CAMINA UN POCO MáS LENTO'\nNoiz: Martxoak 14, 15, 16 eta 17 (19:30).\ndFeriak irauten duen egun guztietan taularatuko dute Mi hijo sólo camina un poco más lento antzerki ikuskizuna. Familia baten istorioa kontatzen du, seme baten gaixotasunak markatuta. Garrantzitsua da emakumeen rola, eta haiek eusten diote familiari. Fernando Bernues zuzendariaren esanetan, tonu ironikoa erabiltzen dute lanean, umorea baliatuta. «Drama bizitza bezalakoa da. Dramaren eta komediaren arteko nahasketa da». Antzezlanean familia giroko hainbat kontu eta egoera jorratzen dira, eta, azaldu zutenez, errealitatearen isla ere bada obra. Zortzi pertsonak interpretatuko dute. Gazteleraz egingo dute.\nNoiz: Martxoak 16 (13:00).\n«Bulkada pertsonal» batetik sortutako proiektua da Arnasa, nahiz eta lana modu kolektiboan egin. Hala aitortu zuen Natalia Monge zuzendari eta sortzaileak. Itxialdian bi une «kritiko» pasatu zituela esplikatu zuen, antsietate atakeak direla eta. Hortik tiraka, arnasketaren inguruan arakatzen hasi zen, eta arnasketak sortzen dituen sentipenak landu dituzte obran, baita emozioek nola eragiten duten ere. Dantza inklusiboko pieza gisa definitu zuten. Beste hiru kiderekin batera, dibertsitate funtzionala duen pertsona bat ariko da interprete lanetan: Carlos Alonso. «Badaude momentuak non interprete batek ezin duen lo egin, estutasun uneak dituen... Carlos hor egongo da dena orekatzen saiatzen».\n'FAKE BEGIARI TRANPA'\nNoiz: Martxoak 14 (18:30) eta 15 (11:15).\nNon: Intxaurrondoko Kultur Etxean.\nAstelehenean euskaraz emango dute ikuskizuna, eta gazteleraz asteartean. Gabon Zaharreko familiako afari batean oinarritzen da antzerkia. Bi linea lantzen ditu. Batetik, fake-a: «Begiari tranpa, itxurak, gauza bat iruditu arren gero beste bat izatea...». Eta, bestetik, familia barruan ematen den genero indarkeria. Maribel Salas aktorearen arabera, abusuak familia harremanetan sortzen edo eragiten duena kontatzen dute. Denboran jauziak emanez osatu dute istorioa, eta ikusleak apurka joan beharko du puzzlea egiten. «Alde horretatik, apur bat exijentea da, baina baita bizigarria ere», esan zuen Gorka Minguez zuzendariak. Lorea Intxausti aktoreak adierazi zuen obra «gizartearen ispilu» dela.\nNoiz: Martxoak 14 (13:30).\nNon: Tabakaleran, Kutxa Kultur plazan.\nSormen prozesuan dagoen lana da Zarra 9.0. Azaroan estreinatuko dute, eta ikuskizunaren pieza koreografiko bat aurkeztuko dute dFerian. Adriana Bilbaok, Telmo Zarra futbol jokalari ohiaren ilobak, abiatu du proiektua: «Beti nahi izan dut haren inguruko zerbait egin. Niretzat erreferente bat izan da, eta izaten jarraitzen du». Omenaldi moduko bat izango da. Bi partida hartu dituzte oinarri: horietan, atezainaren aurrean bakarrik geratzen da Zarra, baina baloia kanpora botatzea erabakitzen du, aurkari batek min hartu duelako; galtzen ari ziren batean, berdinduta zeuden bestean.\nLA DRAMATICA ERRANTE\nNoiz: Martxoak 16 (18:30).\nNon: Antzoki Zaharrean.\nBenetako gertaera bat du abiapuntu: hain zuzen, 2016an, Altsasuko (Nafarroa) Koxka taberna parean gazte batzuek eta bi guardia zibilek izandako liskarra eta horrek eragindako guztia. Errealitatean oinarritutako fikzioa da, Egoitz Sanchez aktoreak azaldu zuenez. «Altsasu kasura hurbilketa zorrotza eta zintzoa den arren, fikziozko obra baten aurrean gaude, eta, beraz, genero dramatikora egokitzeko lana behar izan du. Hala ere, epaiketako lekukotza baten transkripzioak, eta komunikabide eta sare sozialetako edukiak erabili dira». Altsasuko auzia «berrikusi eta eszenaratzea» beharrezkotzat jo dute.\nNoiz: Martxoak 15 (18:30).\nAfari baten bueltan girotuta dago El rey tuerto antzerkia. Aspaldi egon gabeko bi lagunek antolatzen dute juntadizoa, bikotekideekin. Bata, istiluen aurkako polizia da; besteak, berriz, begi bat galdua du manifestazio batean gomazko pilota batek jota. Politikari bat ere badago afarian. Komedia «garratz» gisa definitu zuten. «Ispilu baten aurrean jartzen gaitu. Zer gertatzen den gure konbikzio politikoekin, gure balioekin... horrelako gertakari latz baten aurrean gaudenean». Euskal Herrian «ezagunak» diren egoeretan kokatzen dela azaldu zuten, eta hainbat gai jorratzen dituela.


PDF (244 KB - 4 orri.)\nArtikulu bakarra.– Euskal Herriko Agintaritzaren Aldizkarian argitaratzea Lezamako Udalarekin sinatutako lankidetza-hitzarmenaren testua, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 38.4.b) artikuluan ezarritakoa betetzeko dena (Euskal Autonomia Erkidegoko Administrazioari zuzendutako idazkiak udal erregistroetan aurkezteko lankidetza). Honen eranskinean dago testu hori.\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN EKAINAREN 2KO 55/2020 EBAZPENARENA\nHitzarmena, euskal autonomia erkidegoko administrazioaren eta lezamako udalaren artekoa, herri administrazioen araubide juridikoaren eta administrazio prozedura erkidearen azaroaren 26ko 30/1992 legearen 38.4.b) artikuluan ezarritakoa betetzeko dena.\nJon Ander Aurrekoetxea Artetxe jauna, Lezamako Udaleko alkate-lehendakaria, udal horren ordezkari gisa.\nAipatutako lege-xedapen hori betetzea eta herritarren eta administrazio publikoen arteko harremanak erraztea da gaur sinatzen den hitzarmen honen helburua; izan ere, administrazio sinatzaileek lehendik zuten asmoa gauzatu egiten da hitzarmen honen bidez, hau da, herritarrek EAEko Administrazioaren edozein organo edo erakunderi zuzendu nahi dizkioten agiriak Lezamako Udalaren erregistroetan, eraginkortasun osoz, aurkeztu ahal izatea.\nLehenengoa.– Hitzarmen honen helburua da, EAEko Administrazioari eta haren menpeko edo hari atxikitako berezko nortasun juridikodun zuzenbide publikoko erakundeei herritarrek zuzentzen dizkieten eskaera, idazki eta jakinarazpenak Lezamako Udalaren erregistroetan aurkeztu ahal izatea.\nBigarrena.– EAEko Administrazioari eta haren menpeko edo hari atxikitako lotutako berezko nortasun juridikodun zuzenbide publikoko erakundeei herritarrek zuzentzen dizkieten eskaera, idazki eta jakinarazpenak Lezamako Udalaren erregistroetan aurkezten direneko data hartuko da kontuan interesatuek epeak betetzeari dagokionean; ildo horretatik, Administrazio Publikoen Administrazio Prozedura Erkidearen urriaren 1eko 39/2015 Legearen 30. artikuluan ezarritakoari jarraituko zaio.\nHirugarrena.– Lezamako Udalak honako konpromiso hauek hartzen ditu:\na) Lezamako Udalari, EAEko Administrazioa osatzen duten eta haren menpe edo hari atxikita dauden organo eta erakundeei buruzko informazioa ematea, bai eta informazio hori, etengabe, eguneratzea ere.\nb) Lezamako Udalari baliabide egokiak ematea, berorrek, EAEko Administrazioari eta haren menpeko edo hari atxikitako zuzenbide publikoko erakundeei buruzko informazioa eman diezaien herritarrei.\nHitzarmen honen formalizazioa nahiz iraungipena, Euskal Herriko Agintaritzaren Aldizkarian, Bizkaiko Aldizkari Ofizialean eta Lezamako Udaleko iragarki taulan argitaratuko dira.\nZazpigarrena.– Hitzarmen honen interpretazioa eta aplikazioa direla-eta sor daitezkeen zalantzen eta eztabaiden inguruko erabakiak hartzea, Gobernantza Publiko eta Autogobernuko sailburuari dagokio; erabakiok betearazleak izango dira eta, haien aurka, administrazioarekiko auzi-errekurtsoa aurkeztu ahalko da.\nLezamako Udaleko alkate-lehendakaria,\nJON ANDER AURREKOETXEA ARTETXE.


Sorgin-ehiza - Wikipedia, entziklopedia askea.\nBeste esanahi batzuen berri izateko, ikus: «Sorgin-ehiza (argipena)»\nSorgin-ehiza historian zehar sorginen aurka izandako jazarpena da, maiz jendearengan haienganako ikara eta gorrotoa zabalduz. Europan eta Ipar Amerikan gertatu ziren XV.-XVIII. mende bitartean eta horien ondorioz hamar milaka pertsona erailak izan ziren, maiz erreta. Gutxi gora behera, XV. mendetik XVII.era 100.000 bat pertsona hil zituzten munduan "sorginkeria" egotzita, horietako gehienak, hau da, % 80 emakumeak ziren.\nEuskal Herrian, sorgin-ehiza ezagunenak bi dira: Zugarramurdikoa eta Lapurdikoa. Zugarramurdi eta inguruko herrietako ustezko sorginen eta sorginkeria leporatutako pertsonen aurkakoan (ikus Zugarramurdiko sorginkeria prozesua) XVII. mende hasieran gertatu zen; jazarpen horretan 300 pertsona inplikatu ziren eta azkenean, Logroñon izandako epaiketan 12 pertsona hiltzera kondenatu zituzten. Lehenago gertatu zen Lapurdiko sorgin-ehiza, Pierre de Lancrek zuzendutakoa. Biak aldi eta eskualde berean gertatu ziren eta lotuta daude.\nSorgin-ehiza terminoa modu metaforikoan ere erabiltzen da, kolektibo bateko kideen aurkako jazarpena izendatzeko, bereziki horretarako jendearengan horien aurkako mesfidantza, beldurra eta gorrotoa zabaltzen denean. Azken honen adibide argi moduan McCarthyismoa dago.\n1.4 Ikuspegi erlijio eta moraletatik haratago, ikuspegi materialista\nMagoen existentziaren sinespena antzinako kultura handietatik dator, izan ere, arte magikoekin kontuz ibili behar zen eta magia beltza izateari beldurra zitzaion. Babiloniako Hammurabi Kodigoan eta Aitzinako Egipton magoak zigortzen ziren. Hala ere, ez zen inoiz Erdi Aroan bezalako sorgin-ehizarik izan.\nBibliak, Itun Zaharrak, batik bat, magia debekatzen du (Leivitico 19:26), eta bere jazarpenerako deialdia egiten du (Exodo 22:17). Hori bai, Exodo 22:17-ko esaldia Luterok gramatikalki "zuzendu" zuen, eta mago edo azti beharrean, "sorgin" hitza erabili zuen, emakumezkoei soilik egiten erreferentzia. Hala ere, sorginaren kontzeptu modernoa ez da agertzen Biblian. Nolanahi ere, horrek ez zituen sorginkeriaren teorikoak gelditu eta aipamen horiek sorginen existentzia eta zigorrak justifikatzeko erabili zituzten.\nBibliako bertze zati batzuetan magoen eta asmatzaileen arteko harremanak modu positiboan kontatzen dira. Saul erregeak Endorreko Sorginari aholkuak eskatzen dizkio (I Samuel 28, 5-25) filisteoengatik sentitzen zuen desesperazioa zela eta, berak asmakuntzak debekatu zituen arren. Jesusen jaiotzara joaten diren Errege Magoak, aldiz, ez dira aztiak, grekoan magi hitzak jakintsuei eta zientzialariei egiten baitzien erreferentzia.\nJatorrizko Elizak ez zuen hasierako jazarpen horietan parte hartzen baina magiarekin zerikusia zuten ekintzak baztertzen zituzten.\nGermanoak, kristau bihurtu baino lehen, ezagutzen zuten aztikeria kaltegarriak egiten zituzten magoen erreketa. Hala ere, Behe Erdi Aro Mediakarolingian ez zen sorgin-ehizarik izan. 785eko Paderboneko Itunak sorginenganako sinesmena eta jazarpena debekatzen zuen.\nHungarian sorginei strigis deitzen zitzaien eta Behe Erdi Aroaren hasieran Koloman Hungariakoa erregeak (1095-1116) lege bilkura zen liburu bateko artikuluan honakoa idatzi zuen: "De strigis vero, quae non sunt, nulla quaestio fiat" ("Sorginei dagokienez, hauek ez direnez existitzen, ez da haien bila ikerketarik eginen"). Hori guztia dela eta, Hungariar erreinu katoliko eta kristaua Erdi Aroko erreinuen artean ia bakarra izan zen sorginak ez jazartzen. Hala, ondotik tronura ailegatu ziren monarka hungariarrak malgutasun handia izan zuten judutarrekin, kumanuekin eta musulman uzbekoekin, baita etnia anitzekin ere; kroaziarrak, serbiarrak, eslovakoak, horiek hungariar erreinuan bizi zirelarik hizkuntzak eta kultura errespetatzen.\nAlemanian, sorgin hitzaren (hexe) existentziaren lehen frogak Frevelbüchern-ean (legeak) agertzen dira, Schaffhausen hirian, XIV.mendearen akabailan (1368/87), Oliver Landoltek azaldu duen bezala. Luzernan 1402an agertu zen lehen aldiz hitza.\nFrancisco de Goyaren koadroa, inkisizoaren auzitegia\nSakontzeko, irakurri: «Inkisizioa»\nKristautasunaren banaketaren ondoren, Eliza katolikoak erlijio katolikoaren garbitasuna zaintzeko sortutako Inkisizioa erakundea indarberritu egin zuen, eta inkisidoreak herriz herri ibiltzen ziren erlijioaren aurkako kideen bila. Inozentzio VIII.a aita santuak eskumen zabalak eman zizkion Inkisizioari heretikotzat jotako jarrerak pertsegitzeko 1484an, Errenazimenduaren atarian. 1487an, bulda horren babespean Malleus maleficarum argitaratu zen, inkisidoreen sorgin ehizarako eskuliburu bihurtutakoa.\nGaztela eta Aragoiko koroak bateratu ondoren, Fernando II.a Trastamarakoak Inkisizioa sortu zuen 1478an koroari lotutako auzitegi gisa; Nafarroako agintariak hura onartzera hertsatu zituen pixkanaka, Tuterakoak lehenik. 1525ean lehen sorgin ehiza hasi zen Errege Kontseiluak gidatuta, baina Inkisizioaren laguntzaz, espainiar okupazioaren aurkako azken erresistentzia guneak men egin berritan (Hondarribiko setioan, 1524ko apirilean).\nXVI. mende osoan, hainbat sorginkeria eta sorgin ehiza agerpen izan ziren Nafarroan, Logroñotik Inkisizioak gaztelaniaz zuzenduta. Inkisidore ezagunenetakotzat jo izan da Pierre de Lancre, nahiz eta berez epaile hutsa izan. Bordeleko Parlamentuko kontseilaria, abokatua, jesuitekin ikasia eta sorginkeria kontuen zalea. Sorgin-ehizan aritu zen euskal lurraldeetan, besteak beste Lapurdin, 1609.urtean.\nIkuspegi erlijio eta moraletatik haratago, ikuspegi materialistaAldatu\nSilvia Federici filosofoak Caliban y la bruja liburuan zenbait galdera egiten ditu: nolatan sorgin-ehizaren sarraskiak hain interes esplikatibo gutxi izan duen historiaren inguruko ikerkuntzan? Ba al du prozesu bortitz eta ezkutu honek ahalmen esplikatiborik? Gizonek honi guztiari aurre egin al zioten? Egile honek kapitalismoaren instaturazioaren eta proletariatuaren sorreraren arteko transizio gatazkatsuan kokatzen du, normalean jorratu izan diren dimentsio erlijio edo moraletatik at. Ikuspegi materialista batetik, Federicik erakusten du mendebaldeko emakumeek gogotik hartu zutela parte, ondare komunak defendatzeko borroketan Erdi Aroaren amaieran. Marxek Kapitalean erakutsi zuen nola aristokratek eta burgesiak pribatizatu zituzten lurrak, nekazariak industria-guneetara jotzera behartzeko, eta langile bilakatzeko. Federici Marxen ikuspuntutik haratago doa ikuspegi feministatik.\nJakina denez, Erdi Aroan irauteko ekonomiaren buletan egituratzen zen lana, ez zegoen banaketa sexual hain hertsirik edota hainbeste ezberdinketa sozialik erreprodukzioa eta bizitzeko ondasun-ekoizpenaren artean. Dinamika soziohistoriko honen efektuak, besteak beste, izan ziren jauntxoei zerbitzuen bidez ordaindu ordez, diruaren bidezko ordainketak orokortzen ari zela lan-munduan, edota lan banaketa sexualaren ondorioz emakumeei baliabide ekonomiko edo lur-ondareak izateko aukera murrizten zietela.\nGarai zehatz hartan, heresia eta sorginkeria kasuak biderkatzen ziren, eta filosofo italiarrak ondorioztatzen du aldaketa sakon horien aurkako erresistentziei aurre egiteko estrategiaren baitan sartzen zirela, non emakumeak gehien bat izaten ziren jomuga. Botere erlijiosoak eta monarkikoak gogotik egiten zieten aurre praktika amoral hauei. XVgarren mendean lehenengo epaiketak burutu ziren Europako zenbait herrialdetan. Handik aurrera, dinamika kontrairaultzailea eta misoginoa piztu zen, esaterako, emakume langileen aurkako bortxaketek delitu izateari utzi zioten Europako zenbait lekutan. Emakumeen kontrako normalizazioa eta degradazioa indartu ziren, feminitatea eta maskulinitatea birdefinituta. Garai hartan emakumeak arlo publikotik kanporatzen hasi zen, gizonen presentzia indartu nahi zen bitartean. Gutxi balitz, orden publikoaren kontrako mehatxutzat jotzen hasi zen emakumea. Sorginen, emakume txiro eta langileen aurkako bortizkeria normalizatu eta handitu zen. Nolabait, tesia zera da: eliteek behar dutela bekatari edo errudun bat, gizarteko sektoreak disziplinatzeko eta orden soziopolitikoa finkatzeko, obedientzia herrikoia bermatze aldera. Kasu honetan, marko normatiboaren elementu gaitzesgarriena zen sorgina, beraz, emakume guztiak disziplinatu behar ziren, sorginak zigortuz eta akabatuz.\nGaur egungo kapitalismoaren adreilu ezinbestekoa eta iraunkorra indartzen eta mutatzen joan da duela zenbait mende, heteropatriarkatua, alegia. Baina, M. Foucaultek frogatu zuen moduan, disziplinak buruan zein gorputzan eragiten zuen, lanerako indar sumiso bilakatzeko. Diskurtso edota sinemenez gain, praktika eta ohitura batzuk zigortzen hasi ziren emakumeak arrastoan sartzeko eta dagozkien espazio inposatuetara hesitzeko. Sorginak erretzen ziren, exekutatu, zeren eta ekoizpen-sistema berriaren aurkako diskurtsoak eta gaitasunak adierazten baitzituzten. Sexualtasuna bizitzeko, sendatzeko eta erreprodukzioa kontrolatzeko ideia eta praktikak garatu zituzten etsaitzat hartzen ziren emakume jakintsuek.\nKolonizazioaren garaian, Amerikan calibanak izan ziren Europako emakumeak, jazarpen latzak sufritu baitzituzten, esklabu bihurtu arte.\nEuskal Herriari dagokionez, Federicik nabarmentzen du emakumeen kontrako bortizkeriaren kontrako gizonen jokabideaz dokumentazio gutxi dagoela, baina, kontatzen du 1609an Donibane Lohizuneko arrantzaleek jakin zutela euren emazteak torturatu eta akabatuak izan zirela eta sutara eramateko sorginez betetako garraio bat libratu zutela bidean. Bertsio ofizialaren kontra, sorgin-ehiza ez zen Erdi Aroko obskurantismoan indartu, baizik XVI eta XVIIgarren mendeetan, hau da, Modernitatearen atarian. Europako hegoaldeko herrietan ez ezik iparraldeko herrietan ere gauzatu zen. Hau da, doktrina katolikoak ez du osorik esplikatzen zergatik prozesu disziplinario eta bortitz hori osatu eta garatu zen hainbeste herrialde europarretan, eta ez afrikarretan edo asiarretan. Elite ekonomiko, moral eta intelektualek oinarri teoriko eta normatiboa diseinatu zuten, emakumeen kontrako errepresioa justifikatzeko, eta orden ekonomiko kapitalista eta patriarkal berria balioztatu zein naturalizatzeko. Marxek zera esan zuen: erlijioa herriaren opioa da. Gizartea drogatzen duten bitartean, orden ekonomikoa eta normatiboa inposatzeko oztopo herrikoiak uxatzen dira.\nSorgin ehiza Euskal Herrian\nZugarramurdiko sorginkeria prozesua\nNafarroako sorgin ehiza (1525)\nSalemgo sorginkeria prozesua\n↑ Berria.eus. «Sorgin ehiza: mitoaren historia» Berria (Noiz kontsultatua: 2019-04-02).\n↑ Labat, Claude.. Sorcellerie : manigances & sarabande : 1600-1620, l'entrée du Pays basque dans les temps modernes. ISBN 978-84-9027-935-9. PMC 1130385226. (Noiz kontsultatua: 2020-01-09).\nApaolaza Avila, Urko: Sorgin ehiza Euskal Herrian: Salaketen ezkutuko interesak. Argia. 2004ko uztailaren 11.\nMultimedia: Witch hunts\nAzken aldaketa 28 apirila 2021(e)an, 14:08(e)tan\nOrriaren azken aldaketa: 28 apirila 2021, 14:08.


Jainkoaren Legeko Aginduak: III Platica. [Yrugarren Legueco Mandamentua] ZZB101 Bizkaiera Incipit-a: Jangoicuaren Yrugarren Legueco Mandamentuac aguinduten dabena da santifiquetia domeca eta jaieguna; eta ala cristinau gustijac sensuna arguitu edo errasoyen usura elduten dirianetic, ensun biar dabe mesia domeca eta jaijetan. Onetaraco euren gurasuac ardura andi bat euqui bear dabe euracaz, aguindu au bete edo cumplidu daijen, Explicit: Cristinaubac irazartu gaitezan nos edo nos gueure lo...\nPlatica. [Yrugarren Legueco Mandamentua]\nJangoicuaren Yrugarren Legueco Mandamentuac aguinduten dabena da santifiquetia domeca eta jaieguna; eta ala cristinau gustijac sensuna arguitu edo errasoyen usura elduten dirianetic, ensun biar dabe mesia domeca eta jaijetan. Onetaraco euren gurasuac ardura andi bat euqui bear dabe euracaz, aguindu au bete edo cumplidu daijen,\nNota: Azken oharra / Zirriborroak hitz edo pasarteetan / Platika / Azken oharra: «Aqui se concluye».\nSignatura: Zarautz. 114/71


Pertsonak - Etxanobe\nEtxanobe jatetxean, lana hainbat helburutara heltzeko tresna gisa hartzen dugu; lanaren bitartez, pertsona gisa hazten gara, egunero-egunero gure burua gainditzen dugu, ideiak garatzen ditugu, eta adiskidetasuna eta giroa lantzen ditugu. Izan ere, ezaugarri horiek funtsezkoak dira sentsazio positiboak sortu ahal izateko, gero bezeroak ere sentsazio horiek jaso ditzan.\nModu onak eta estetika oso faktore garrantzitsuak dira guretzat. Adibide bat jartzearren, emakumezkoen jantziak diseinatzaile Almudena Aguirre bilbotarrarenak dira. Uniforme kontzeptua albo batean utzi, eta jantzietara jo genuen, jantzi horien sortzailearen sinadura ere nabarmenduz. Gainera, jantziak bat datoz Etxanoberen filosofiarekin eta bertako dekorazioarekin.\nSukaldean, sukaldariak bokazioz aritzen dira. Sukaldea maite duten pertsonak baino ez dira aritzen sukaldaritza-proiektu honetan. Izan ere, Etxanoben pasioz bizi dugu sukaldaritza, eta jatetxean egiten dugun plater bakoitzak bere sukaldariaren sentsibilitatea dauka atzean.


Musikagintza lehena | Kultura | Berria\nBere Youtube kanalean eta Bandcamp orrian sareratu du Asier LIk sei ataleko lan osoaren lehen zatia, eta urte amaierarako kaleratu nahi ditu besteak. ASIER LI Tamaina handiagoan ikusi\n«Hitz lehenak». Beren buruarekin soilik zatitu daitezkeen zenbaki lehenak dauden bezala, beren buruarekin soilik azal daitezkeen hitzak bilatzeko proposamena egin zuen Marcel Duchamp artistak bere lan oharretako batean, eta balio dezake ideiak Asier Lope Iraola Asier LI konpositoreak sortu duen lanarentzat ere (Beasain, Gipuzkoa, 1979). Horrela bizitzeko izendatu du proiektua, eta «saiakera musikal fikzionatu bat» dela dio berak. Nagusiki, naturari eta generoari buruzko gogoetek zeharkatutako obra musikal bat da lana, sei atalekoa eta lau ordu ingurukoa, eta haren lehen atala argitaratu du orain: Formazio duala. Soinu esperimentazioaren, saiakera filosofikoaren eta ambient musikaren artean dabilen lan bat da emaitza, definizio irristakorrekoa, eta egilearen Youtubeko kanalean eta Bandcamp orrian entzun daiteke. Lan lehen bat.\nPieza osoaren barruan txertatuta, eta musika txatal horien guztien artean, badira abestiaren kontzepzio tradizionalagoan kabi daitezkeen bi abesti. Hau ez da izenekoa da lehena, Lopez Iraolak single modura sareratu duena, eta Zu gabe da bigarrena. Bost minututik beherako iraupena dute biek, eta lelo eta zubi identifikagarriak dauzkate. Gainera, piano akorde garbiekin eta koruek lagundutako melodia gardenekin, erraz nabarmentzen dira diskoa osatzen duen paisaia esperimentalagoaren gainetik, gero, etenik gabe, berriz ere diskoaren doinuetan, ahozko pasarte narratiboetan eta erritmo mekanikoagoetan urtzeko.\nLehenagotik, beste hiru lan luze ditu kalean Lopez Iraolak. 2012an kaleratu zuen Errotik, hurrengo urtean heldu zen Entelekia izenekoa, eta, besteak beste, hizkuntzaren gramatikarekin eta sonoritatearekin jolasten zuen Oro Bat diskoa eman zuen argitara 2016an. Guztietan entzun daitezke esperimentaziorantz jotzen duten pasarteak, baina, oro har, abestigintza konbentzionaletik gertuago dabil musikaria hiru disko horietan. Urrunago jo du bide horretan oraingoan. «Hasieratik jakin nuen oraingoan eskala handiko zerbait egin nahi nuela».\nLehen atala argitaratu berri du, eta, dioenez, urte amaierarako egin nahiko lituzke publiko gainontzeko bostak ere.\nFilosofia ikasi zuen lehenik Lopez Iraolak, eta gero konposizio ikasketak egin zituen, Musikenen; bi alde horien nahasketa bat da haren musikari lana. «Nirekin filosofia ikasi zuten ikaskide batzuek egin dituzte doktoretza ikasketak, eta filosofo peto-petoak dira, baina ni hausnarketara, orduan ere, gerturatzen nintzen pixka bat estetikoki, eta bukatu nuenetik argi izan nuen musikagintzarekin jarraituko nuela eta uztartuko nituela bai hausnarketa eta bai musika».\nDiskoan argi igartzen da filosofiarekiko zaletasun hori, tarteka kantatuak eta tarteka errezitatuak diren ahozko pasarteetan. Besteak beste, nitasuna, zaurgarritasuna, maitasuna, naturarekiko harremana eta genero eraikuntza dira joan-etorrian dabiltzan gaietako batzuk, baina, horien guztien atzean, bi abiapuntu nagusi izan ditu lanak: genero hausnarketa eta natura. «Pila bat disfrutatu dut irakurketekin, eta, intelektualki, esango nuke feminismoak, pluralean, XX. mendeko ildo nagusia ez badira, gertu dabiltzala. Sakontasun handiko hausnarketak daude hor, eta oso errotikoak».


Berrikuntza jardueretan puntako erregioetatik gero eta urrunago | Gaindegia\nBerrikuntza jardueretan puntako erregioetatik gero eta urrunago\n2019-06-26·an argitaratua , 2020-05-13·an eguneratua\nEuropako Berrikuntza Panelean aintzat hartzen diren 238 erregioen artean ez dago Euskal Herria, baina bai Europak NUTS 2 (Nomenclature of Territorial Units for Statistics) gisa aintzat hartzen dituen bere eremu administratiboak. Horrela, Euskal A.E, Nafarroa Garaia eta Aquitaine-Limousin-Poitou Charentes erregioetako datuak baliatuz, Euskal Herriari dagokion berrikuntza-mailaren argi-ilunak ezagutu daitezke.\nEuropako 238 erregioen sailkapenean, 131. postuan\nEuropako erregioen Berrikuntza Panelaren arabera, Euskal Herria 131.en postuan kokatzen da. Puntuazio horrekin berrikuntza neurritsua duten erregioen taldean sailkatu berri da. Bi urte lehenagoko neurraldian berrikuntza indartsua erregioen multzoan sailkatuta zegoen, eta harrez geroztik, zenbait esparrutan berrikuntza hobetu arren, 2019ko sailkapenean maila bat beherago dago. Hau da, Europako testuinguruan Euskal Herriak duen posizionamendua ahulagoa da egun.\nEuskal Herria osatzen duten administrazioen artean berriz ere Nafarroa Garaia izan da sailkapen apalena eskuratu duen lurraldea, nahiz eta Ipar Euskal Herriko errealitatea Aquitaine-Limousin-Poitou Charentes makro-erregioaren barruan lausotu. Hala, denbora perspektiban, Euskal Herriko hiru administrazioek oraingo honetan sailkapen apalagoa eskuratu dutela nabarmendu beharra dago. Edonola ere, jaitsiera horren irakurketan ezin da ahantzi Europako Batzordeak 2017 urtean aintzat hartutako zenbait aldagai egokitu dituela.\nZürich (Suitza), Ticino (Italia), Helsinki-Uusimaa (Finlandia) eta Stockholm (Suedia) buru dituen ranking honetan, Euskal Herria Budapest eta Piemonteren pare geratu da. Bere aurretik nabarmentzekoak dira Alemaniako 37 erregio, Frantziako 12 erregio, Herbehereetako eta Erresuma Batuko 12na erregio edota Suediako 8 erregio. Horiek ezezik, Portugaleko hiru erregio edo Greziako bi Euskal Herriaren aurretik sailkatu dira. 2013 urteaz geroztik Euskal Herriak berrikuntza esparruan hobekuntzak egin ditu eta horien baitan aipagarriak dira Euskal A.E.koak. Harrezkero, baina, Europako bazter askotan zeregin bertsuan hobeto aritu dira.\nBerrikuntza panelean Euskal Herria berriz ere indartsu agertu da goi-mailako formazioa duten herritarren proportzioan, merkatu eta enpresa berrietako berrikuntza salmentetan eta enpresa pribatuetatik I+G-ra bideratutako gastu-inbertsioan. Ahuldadeak, ordea, ugaldu egin dira eta etorkizuneko perspektiban Euskal Herriak erronka gehiago ditu orain. Hobetzeke asko dago I+G-ari ez dagozkion berrikuntza gastuetan, produktu edo prozesu berritzaileetan, enpresa txiki eta ertainetako berrikuntza-mailan, marketing edo kudeaketa molde berritzaileetan, diseinu aplikazioetan, sektore publikotik I+G-ra bideratutako inbertsio-mailan edo patente eskaera kopuruan. Ezinbestean, egoera horri buelta emateak eragile guztien inplikazioa eskatzen du.\nEgitura ekonomikoa eta teknologia


Antimilitarismoaren erronka berriak | Gasteizkoak\nPosted 16 February, 2016 by Gasteizkoak in gasteizkoak, Militarismoa / Antimilitarismoa 1373\nIntsumisioaren hamar urteak beteta, Derrigorrezko Soldadutzaren (DS) desagerpenak gizartearen desmilitarizazioaren aldeko lanean erronka berriei aurre egiteko aukera ematen dio mugimendu antimilitaristari. Horretarako, gure ustez, ondoko gaiei heltzea beharrezkoa da.\nErrealitatearen azterketa antimilitarista berri baten garapena. Intsumisioaren hamar urteotako dinamikak arreta handia eskatu digu eta horrek gure munduan eta esparru ezberdinetan azken hamarkadan izan diren aldaketa ugari eta iragarriezinan aztertu eta horiei buruzko gogoeta egitea galarazi digu. Helburu berriak hautatzeari ekin baino lehen, une hau egokia da errealitateari buruzko gure azterketa berraztertzeko, militarismoaren itxura eta aurpegi berriak ezagutu eta ezagutarazteko eta, horren ondorioz, antimilitarismoaren lehentasunak zehazteko.\nIntsumisioak gizartean izan duen arrakastak ez digu ahaztarazi behar gure gizarteek ontzat eta ohikotzat hartzen dituztela pentsaera, jarrera, portaera eta eskema militaristak eta, orain dela hogei urte DSren aurkako hasieran gertatu zen bezala, lehenetsiko ditugun helburu berriek, hasieran, gizartean laguntza urria izango dutela. Gure erronka, hain zuzen ere, horixe bera izango da: babes urria izatetik gehienen babesa izatera heltzea. Horrek, berriz ere, urte batzuetako bilakaera beharko du. Garbi izan behar dugu hori eta gizartearen babes eta oniritzi erraza baino, gizartea eraldatzeko eta antimilitarismoaren onerako izango diren helburuak aukeratzen ahalegindu behar dugu, populismoaren aldeko jarrerak baztertuz.\nGure azterketak eta gogoetak “eguneratu” behar ditugu, baina baita gure antolaketa erak ere: gizonezko gazteen migimendutzat jotzeko ohitura gainditzeko bideak eta dinamikak sortuz; talde antimilitaristen arteko koordinazioa: ikuspuntu desberdinak elkarri azaldu, ez lehiatzeko, aberasteko baizik; beste giza-taldeekiko harremanak: antimilitarismoa ez da dogma bat eta beste mugimendu askorekin batera bilatzen dugun gizarte eraldaketan kokatzen saiatu behar dugu; gizartean partehartzeko gure moduak: mobilizazioak, materialak, hedabideak, gure ekintzetan jai-giroa aldarrikatu… eta azkenik norberaren errealitatea: gure eguneroko ekintzetan gure pentsaera islatzen saiatu behar dugu, bai lan egoeretan, bai etxean, bai beste edozein egoeratan.\nEta gure inguruari atxikita, Euskal Herrian indarrean jarri den autodeterminaziorako prozesuan partehartze zuzena izatearen ardura hartu behar dugu, batez ere hiru ikuspuntutatik. Lehendabizi, giza-mugimendu gisa, prozesu honetan gizarteak izan behar duen nahitaezko betebeharra aldarrikatuz. Bigarrenik, borrokarako estrategiatzat desobedientzia bultzatuz, dela kanpotik jasoko ditugun eraso eta oztopoei aurre egiteko, dela lortu nahi dugun gizarte ereduarekin bat datorren antolaketarako eta partehartze politikorako era berri bat lehenbailehen indarrean jartzeko. Hirugarrenik, Euskal Herri desmilitarizatuaren aldeko gure apustu tinkoari ekimen eta edukiak emanez.\nIntsumisioaren hamargarren urteurrenean, mugimendu antimilitaristak erronka zoragarriak ditu. Egin diezaiegun aurre guztiok batera.\nAntonio Escalante eta Asis Iriondo Gasteizkoak Kolektiboaren izenean


Nola garbitu suede poltsa etxean zikinkeriarik? Suede poltsak etxean garbitzeko.\nNola suede poltsa etxean garbitu?\nNola suede poltsa bat garbitzeko: aholkuak eta trikimailuak.\nSuede poltsa oso atsegina eta dotorea da. Hala eta guztiz ere, ez da irudiaren dotorezia guztia hondatu, zaindu behar duzu, scrapes eta zikina itxura terrible delako. Suede zaintzeko oso zehatza da. Tratamendu okerra eta garbiketa arrakastatsuen bat ezin da guztiz ez erabiltzeko gauza izan. Duela gutxi lortu gerriko poltsa bat baduzu, gure aholkuak oso lagungarria izango da.\nNola suede poltsa zikinkeriatik garbitu?\nGehienetan gauzak zikinkeria edo hauts motak aurki ditzakezu. Suedeentzako brotxa bereziak haiekin aurre egiteko lagunduko dizu. Gainera, dendan erositako erremedio berezi bat behar duzu. Eskuila goma izan behar du, zikinkeria eta pila orekatzen ditu.\nKolore desberdinetako gauza batzuk badituzu, ez erabili brotxa bera garbitzeko, hobeak badira hainbat.\nBaina eskuila orban larriak kentzeko balio du. Eguneroko erabilerarako hobe da belaki leuna erabiltzea. Hautsez beteta dago eta hezetasuna materiala babesten du. Garbiketa bakoitzaren ondoren, poltsa estali ezazu poltsa berezi batekin, hobe da kolorerik erabiltzea edo zure koloreko produktu bakoitzaren kolore ezberdinak eskuratzea.\nLoreontziak ez badituzu zure poltsan badituzu, edo belakia erradikalagoa izan behar da. Suede garbitu daiteke, beraz, irtenbide bero eta xaboitsua prestatu eta astiro-astiro garbitu. Hala ere, kontuz ibili, materialak ez luke ura xurgatzen. Ondoren, esekigailua zintzilikatu eta poltsa lehortzen utzi.\nZer gertatzen da orbanak ezabatu ezean?\nModu bikainak daude, etxekoandre askok ezagunak direnak. Kutsadura larriena ere gainditu ahal izango duzu.\nLehenengoak hortz hautsa erabiltzen du. Orbanak kentzeko, hautseztatu eta pixka bat utzi. Hartu eskuila bigun bat eta astiro orban oratu. Erabili belaki bat hautsezko hondakina kentzeko.\nEra berean eraginkorra esne eta soda nahasketa bat da. Horretarako, esne bat eta soda koilarakada bat hartu. Esnea apur bat berotu arte. Belakia moztu irtenbide honetan eta garbitu orban batekin.\nUr beroa zartaginean jarri, poltsan hartu eta lurrun gainean ipini. Garrantzitsua da lurruna ia orbanetan erortzen dela. Ondoren, eskuila hartu eta garbitu itzazu.\nModu eraginkor batzuk\nAskotan suede poltsa baten tolestuetan, hautsa biltzen da. Ez da beti nahastu beharrik, zenbait kasutan gainazalean zikin oreak uzten ditu eta, gainera, suede distira hasten du. Hori gerta ez dadin, fin-finitutako letoia hartu, hobe da zero eta lurzoruaren azalera igurtzi.\nEuri astunetan poltsa batekin elkartzen bazaizu, gogoratu "operatiboki" berriro aktibatu beharko duzula. Lehenik eta behin, poltsa garbitu zapi lehor batekin. Ondoren, zintzilikatu esekigailua lehortzeko. Arretaz zabaltzen da materialak lehortu gabe okertuz.\nEz lehortu baserriko poltsa bateriarekin. Itzal ezazu edozein bero iturrietatik. Hobe da balkoian zintzilikatzea.\nPoltsa lehortu ondoren, aztertu. Euriaren ostean orban batzuk aurkitzen badituzu, kendu itzazu proposatutako metodo bat erabiliz.\nNola suede poltsa bat garbitzeko - bideoa\nNola burdinazko zartagina garbitu\nNola hobe da lo egitea?\nOilasko hanburgesak chili frijituak eta tipula\nZer dira haurdunaldiko baldintzak?\nHaur eskolaurreko jolasen garrantzia\nNola sortu kosmosa apartamentu batean?\nNola jeans luzatu: oinarrizko moduak\nNola aritu zen arrosa txinatar bat zaintzeko\nSergei Zverev Timati bere lagunaren bizitza beldur da\nZenbat aldiz egin dezakezun ultrasoinu haurdunaldian?\n625 errubloko tonu onenak: kalitatea ez da suitearen baitan!\nUrte Zahar zaharreko otorduak\nBormental doktorearen dieta: zorrotz eta modu eraginkorrean\nAhaztu erresumina, psikologo baten aholkua\nNutrizioaren rola haurrentzako cariesen garapenean\nOinarrizko ezarpenak telebista aukeratzean